
SADRŽAJ: 

„Dom i škola”: 

Podižimo zdrav podmladak! — D. Slcendžić: 
li jecaj filma na psihu i 'karakter mladeži. 
— Lj; Godler: Sukob djece s okolinom. — 
1 . Peroš: Marginalije. — Roditelj: Čuvaj¬ 
mo djecu! — V. 8.: Dječje prepričavanje. 
— Odgojno-prosvjetni rad. 

„Dječje kolo”: 

B. Toni: Kadio. — M. Bošnjak: Cip. — 
N. Neugebauer: Majci. — W. Neugebauer: 
Borbeni pjetlic. — R. Horvat: Proijeće do¬ 
lazi. — B. Toni: Stara jabuka. — Naši naj¬ 
mlađi ... — Zagonetke. 


Izdavač i urednik: JOSIP BUTORAC, gradski školski nadzornik, Zagreb, Varšav- 

ska 16, pnz. desno. — Godišnja pretplata 25 d. — polugodišnja 12.50 d. — Novac se 
šalje na Fil. Pošt. šted. u Zagrebu, br. ček. raJč. 37.365. 






















RODITELJI ŠALJITE SVOJU DJECU 
NA FERIJALNO LJETOVANJE I OTO- 

RAVAK U DJEČJE KOLONIJE U 
SKRADU I U SELCU! 

Najbliže, najjeftinije, najbolje i naj¬ 
sigurnije je ljetovanje i oporavak za 
našu djecu u ferijalnim kolonijama 
Podmlatka crvenoga krsta zagrebačke 
osnovne škole u Bogovićevoj ulici, u 
Skradu u divnom Gorskom Kotaru i u 
lijepom Selcu kod Crikvenice na moru, 
odakle se djeca svakih f eri ja vraćaju 
kućama zdrava, vesela i preporođena 
za novu školsku godinu. Roditelji treba 
ranije da misle kako će svoju djecu 
narednih f eri ja poslati u dječje ljeto¬ 
valište, prema tomu da li dijete treba 
oporavka u gorama ili na moru, a to 
mogu sebi olakšati i ranijim uplaćiva¬ 
njem tako, da do f eri ja uplate cijelu 
svotu za mjesec dana boravka u kolo¬ 
niji i to za Skrad svega Din 600, a za 
Selce Din 700.—. Ove će se kolonije i 
ove godine održavati u julu cijeli mje¬ 
sec, a u augustu tri sedmice, pa je za 
august, odnosno ko želi ljetovati oba 
mjeseca, ili provesti cijelo vrijeme iz¬ 
mjenično u jednoj i drugoj koloniji, ci¬ 
jena razmjerna tome. Informacije daje 
i prima uplate u ovu svrhu uprava na¬ 
vedenih kolonija u osnovnoj školi u Bo¬ 
govićevoj ul. 7 (telefon 6004); u sluča¬ 
ju da dijete ne pođe u koloniju, vratit 
će se dotičnicima predane uplate. 

Uprava kolonije. 


čoek želi da je od svakoga bolji, a 
od sina gori. 

što se danas može učiniti, ne 
ostavljaj za sutra. 



pAMUk 


r LAN i SVI LA^ 

ZA VEZENJE, HEKLOVANJE i PLETENJE 


SPECIJALITET POSTOJANIH BOJA 

k PRVOKLASNI KVALITET/( 

ZA ŽENSKE RUČNE RADOVE Mp. 


Sva D-M-C prediva i vrpca može se dobiti u 
svima radnjama kratke robe i ručnih radova. 


Gospodin Ministar prosvete pd On. 
br. 1478 od 9 marta 1932 godine Joneo 
je sledeću odluku: 

»Na molbu Butorca Jospa, 
školskog nadzornika za grad Zagreb, 
odobravam: dag. Butorac Josip, 
školski nadzornik za grad Zagreb, m«že 
uređivati i izdavati mesečni časops 
»D om i školu« i da može preko uče¬ 
nika narodnih i građanskih škola ra¬ 
sturati među roditelje«. 


Knjižara 

SI. Kugli 

Zagreb — Ilica br. 30 

• • 

drži stalno na skladištu 

sve knjige i sav materijal 


za učenike i škole 


• • 

Veliki izbor školskih torbica 
uz vrlo niske cijene olakšat 
će roditelj ima snabdijevanje 

svoje djece 


LOLO-svilu za vezenje, KONDOR-pamuk 
za pletenje, KOLIBRI-vunicu za slike, te 
stb DMC I C. M. S. navoze kao i 

VUNU ZA ĆILIME 


Gobeline i Kelima ručne radove kao i sva 
odgovarajuće tkanine i maljane slike do¬ 
bijete u ogromnom izbom u trgovini vune 
i ručnih radova 

ZDRAVK0 SCH0N 

Telei. 46-16 — ZAGREB — Masarykova 5 

Vlastita industrija pamuka, svile i vune. 
Škole imadu popust. Razašiljanje poštom 
po cijeloj državi. 






























MJESEČNIK ZA PROPAGANDU ZAJEDNICE DOMA I ŠKOLE 


GODINA V ZAGREB, SVIBANJ 1936 


BROJ 9 


PODIŽIMO ZDRAV PODMLADAK* 


Nema većeg zadovoljstva i veće ra¬ 
dosti za roditelje nego što su zdrava 
djeca. U zdravoj djeci gledaju rodite¬ 
lji napredak i budućnost svoje porodice. 
Ona će biti nosioci njihova imena, ču¬ 
vari njihova imanja i jamstvo da će se 
njihova nastojanja i djela nastaviti i 
prenositi s pokoljenja na pokoljenje. 
Zdravi roditelji i zdrava djeca to je naj¬ 
ljepša, slika koju nam može pružiti po¬ 
rodični život. Kako nam lijepo prikazuje 
tu sliku naš veliki pjesnik Njegoš u 
»Gorskom Vijencu« kad, posmatrajući 
na Božić djedove koji igraju kolo sa si¬ 
novima i unucima, pjeva: 

«.. .S unučađu đedovi igraju, 

Po tri pasa vrte se u kolo —■ 

Sve bi reka jednogodišnjaci, 

Sve radošću divnom naravnjeno ...« 

Zdravlje koje su naši djedovi nasli¬ 
jedili od svojih predaka, te ga prenijeli 
na svoje sinove, a ovi na svoju djecu, 
daje starijim mladalački izgled i saču¬ 
va ih snažne i preduzimljive, a mlađi¬ 
ma daje polet i poticaj da se takmiče 
sa starijima i da nastave djela svojih 
predaka. U tom vječno vedrom raspolo¬ 
ženju, što je posljedica zdravlja, tri roda 
ili tri pokoljenja izgledaju kao da su 
jednogodišnjaci. 

Zdravlje na koje mislimo kad kaže¬ 
mo: »P’odižimo zdrav podmladak«, nije 
ono koje znamo da cijenimo kad prebo- 
limo neku opasnu bolest, nego je ono 


koje pokoljenje prenosi na pokoljenje 
kao uslov za tjelesno, duševno i moral¬ 
no zdrav život. 

Zdrav podmladak, zdrava djeca mogu 
se očekivati samo od zdravih roditelja. 
Roditelji koji su po svome tjelesnom i 
duševnomi sastavu zdravi, koji su taj 
zdrav osnov, zdravu jezgru naslijedili od 
svojih predaka, mogu isti i prenijeti na 
svoje potomke. O djeci ovakvih roditelja 
može se reći da su nasljedno zdrava, jer 
će ona zdravu jezgru svoga tjelesnog i 
duševnog sastava, koju je naslijedila od 
svojih roditelja, opet prenijeti na svoje 
potomstvo. Ona će podići zdrav podmla¬ 
dak, ali samo ako budu sačuvala zdrav 
životni osnov koji su naslijedila od svo¬ 
jih roditelja. 

čuvati zdravlje, naročito sačuvati na¬ 
sljednu zdravu jezgru svoga života, nije, 
dakle, važno samo za pojedinca nego i 
za cijela pokoljenja, za cio narod. Ali, 
čuvanje zdravlja nije uvijek lako. Ono 
traži od pojedinca odricanje i velike na¬ 
pore u borbama s raznim neprijateljima 
zdravlja, od kojih alkoholizam, spolne 
bolesti i tuberkuloza najviše upropašću- 
ju nasljednu; zdravu jezgru života. Još 
veće samoodricanje i još više napora 


* Ovaj je članak uputila »Jugosloven- 
ska unija; za zaštitu djece« da se poslu¬ 
že s njim škole i društva na dječje 
dane od 3—9 svibnja o. g. za prigod¬ 
na predavanja. 

traži se od pojedinaca u borbi s nago¬ 
nima i strastima čovječje prirode. Ove 
su borbe u toliko teže, jer se ne vidi uvi¬ 
jek uspjeh naročito onda, kad se radi 
o vlastitom životu. Ali ko se odreče raz¬ 
nih naslada ili ko se bori protivu svojih 
strasti radi nečeg višeg, radi toga na 
primjer da sačuva posljednju zdravu je¬ 
zgru života za sebe 1 i svoje potomstvo, 
ko radi toga pobjeđuje i samoga sebe, 
bilo to i poslije zabluda i nesreća, on 
može biti gord na svoju pobjedu. 

Zdrava djeca, zdrav podmladak je 
sreća svake porodice. Isto tako kao što 
su nasljedno zdrava djeca najveće bo¬ 
gatstvo porodice ,tako isto su nasljedno 
zdrave porodice najveće blago naroda, 
a samo nasljedno zdrav narod može us¬ 
pješno surađivati u stvaranju srećne bu¬ 
dućnosti čovječanstva. 

U ovome redu, dijete — porodi¬ 
ca — narod — čovječanstvo, di¬ 
jete, kao pojedinac, nalazi se na prvom 
mjestu. Pojedinac je prvi stepen. Ali 
svako dijete, svaki pojedinac mora biti 
svijestan da sam za sebe ne znači mno¬ 
go, nego da je svakome pojedincu na 
putu od pojedinca do čovječanstva pre¬ 
ko porodice i naroda određena naročita 
dužnost, koju mora da vrši, ako hoće 
služiti zajednici. Svaki pojedinac mora 
da dođe do uvjerenja i do dubokog osje¬ 
ćanja da ne znači ništa dok nije učla¬ 
njen u svojoj društvenoj a preko nje u 
narodnoj zajednici i dok ovoj zajednici 
ne služi. Do ovoga osjećanja i uvjerenja 
dijete ne može samo da dođe, zato je 
dužnost svakoga kome je povjeren od¬ 
goj čovjeka, da ga vodi preko pravog 
saznanja stvari do pravog htijenja i 
pravog rada. 


ŽIVILA KONKURENCIJA! 

ZA SV. POTVRDU 

Džepni satovi uz jamstvo 
samo Din 29.— na više, ruč¬ 
ni satovi Din 89.— na više, 

14 kar. zlatni ručni satovi na 
vrpci uz jamstvo Din 250.— 
na više, 14 kar. zlatni lan¬ 
čić Din 80.— na više, 14 kar. 
zlatni križić Din 20.— na 
više, 14 kar. zlatne naušnice 
Din 80.— na više. Satovi uz jamstvo 3—15 
godina Omega, Doxa, Eterna itd. Popravci 
uz dokazano najjeftinije cijene 

RUDOLF HRNČIĆ 

Zagreb, Vlaška ulica 13, telefon 38-35. 
Tražite besplatne cjenike. 


Porodica je prva i najvažnija 
društvena jedinica kojoj je povjeren 
odgoj pojedinca. Ako hoćemo da poro¬ 
dica ovu svoju dužnost dobro vrši i to- 
u cilju da se očuvaju i razvijaju dobre 
sklonosti djeteta u korist njegovu i cije¬ 
le zajednice, a da se suzbiju nepovoljne 
i nezdrave sklonosti i smanji njihovo 
djelovanje na štetu; pojedinaca i zajed¬ 
nice, da se dakle čuvanjem i održava¬ 
njem naslijeđene zdrave jezgre podiže 
nasljedno zdrav podmladak, onda treba 
da se prije svega brinemo za porodicu 
kao glavnu i najvažniju društvenu jedi¬ 
nicu za podizanje zdravog podmlatka. 
SVima sredstvima kojima raspolaže dru¬ 
štvena i narodna zajednica treba da se 
radi na; tome da se osigura razvoj i na¬ 
predak nasljedno zdravih porodica, da 
se broj nasljedno bolesnih ili manje vri¬ 
jednih porodica smanjuje i da se pre- 
dusretne kvarenje zdravog rada raznim 
otrovima. Da bi se ovaj zadatak izvršio 
potrebno je da se nađu na okupu svi: 
državne vlasti s podijeljenim zakonskim 
propisima, crkve 1 s vjersko moralnim i 
etičkim poukama, samoupravna tijela sa 
svojim odredbama, soci jalne i zdrav¬ 
stvene ustanove s uputama i pomoću, 
prosvjetne ustanove s odgojem i obrazo¬ 
vanjem najširih slojeva naroda i naj¬ 
zad razna društva kao inicijatori za rad 
i posrednici spona između pojedinaca i 
narodne cjeline. Ali svi napori svih ov¬ 
dje spomenutih vlasti, tijela, ustanova i 
društava bili bi uzaludni ako ne bi po¬ 
stojala, slobodna volja pojedinaca da 
hoće da živi po načelima koja su ne¬ 
ophodno potrebna, a da se očuva tjele¬ 
sno, duhovno i moralno zdrav rod. Do 
ove slobodne volje i do težnje da se po¬ 
stigne ovaj cilj, dolazi se putem odgaja¬ 
nja i obrazovanja. 

Najpristupačnija za odgoj i obrazo¬ 
vanje je omladina, zato se ideje 
zdravog roda, moralnog života, nacio¬ 
nalne svijesti i kulturnog napretka kao 
uslov za bolju budućnost naroda, može 
najlakše i najuspješnije usaditi u srca 
omladine. Taj je zadatak povjeren pro¬ 
svjetnim ustanovama, u prvom redu 
školi, škola je u službi narodne cjeli¬ 
ne, a to i treba da bude. Njen zadatak 
nije samo u tome što pruža omladini 
znanje, nego ona mora da i odgaja 
omladinu i to u cilju da ona hoće da 
živi moralno, da hoće rad za opće do¬ 
bro, da hoće rad na podizanju i na¬ 
pretku narodne kulture i da hoće da 
stavi sve svoje snage u službu narodne 
cjeline. Ova volja i težnja omladine da 
surađuje na podizanju morala i unapre- 

NALIVPERA 

VALJA KUPOVATI I POPRAVLJATI 


KRALJ NALIVPERA 


SAMO KOD STRUČNJAKA 

ILICA 39 — NALOZI IZ PROVINCIJE IZVRŠUJU SE TOČNO. 



đenju duhovnog života naroda i na to¬ 
me da se očuva zdrav narodni podmla- 
dak, viši je cilj koji treba da postigne 
škola. 

Kako škola odgaja omladinu za ovaj 
viši cilj? Narodna škola pruža omladini 
prosto narodno obrazovanje. Ona čini to 
na taj način što nastavno gradivo do¬ 
vodi u vezu s potrebama života. Zato 
nastava u narodnim školama ne smije 
biti samo predavanje propisanog gradi¬ 
va i ne smije da zavisi samo od tog gra¬ 
diva, nego mora. da je tako udešena da 
se postigne i odgojni cilj. Ako se hoće 
nastavom i odgajati, prije svega treba 
da se odredi odgojni cilj, koji se želi po¬ 
stići; onda treba da su nastavniku po¬ 
znate sklonosti i osobine dj eteta kao ^ i 
njegov način mišljenja i tek na treće 
mjesto dolazi gradivo koje će nastavnik 
sam ili u sporazumu s djecom odabrati 
i s njima obraditi, a da se dođe do že¬ 
ljenog uspjeha. U narodnoj se školi 
stručno znanje ne predaje i ne razvija 
se stručno mišljenje; razvijanje struč¬ 
nog mišljenja zadatak je stručne nasta¬ 
ve. O ! snovno-školsko dijete: nije tjelesno 
niti duševno toliko razvijeno, da bi se 
moglo* interesovati za stručna pitanja. 
Ovo dijete misli prirodno i sasvim pri¬ 
rodno promatra stvari i događaje oko 
sebe, njegovo mišljenje i gledanje na 
svijet se razlikuje od mišljenja na svijet 
učenika stručnih i viših škola, koji već 
počinju da donekle i stručno misle i gle¬ 
daju na stvari oko sebe. 

Zato svaka škola treba da prema du¬ 
ševnom i tjelesnom razvoju svoje djece 
i prema stupnju njihova mišljenja, a 
najzad i prema svome nastavnom pro¬ 
gramu, teži višem cilju, koji smo ovdje 
odredili, naime: da odgojnom nastavom 
sprema omladinu, da ona hoće da sta¬ 
vi sve svoje snage u službu društvene i 
narodne cjeline u sjvrhu podizanja mo¬ 
rala i unapređenja narodne kulture, a 
s tim i podizanja zdravog podmlatka. 

Pošto svaki narod ima svoj naročiti 
razvoj i pokazuje svoje naročite sklono¬ 
sti i osobine, a zadatak je narodne ško¬ 
le prije svega taj da svojim obrazova¬ 
njem i odgajanjem surađuje na podiza¬ 
nju zdravog narodnog podmlatka, to će 


biti potrebno; da se svaki nastavnik i 
odgojitelj što bolje upozna s glavnim 
osobinama duševnog života jugoslaven¬ 
skog naroda. Treba naime da se pret¬ 
postavi da svaki pojedinac naslijedi ne¬ 
što od osobina plemena kome pripada, 
koje se mogu pod raznim uslovima i 
utjecajima i različito razvijati i ispolja- 
vati ali koje ipak ne mogu zatajiti svoje 
porijeklo. 

Jugoslavenski narod većim dijelom 
pripada dinarskoj rasi. Utvrđeno je da i 
stanovništvo s j e verozapadnih kraj eva, 
koje se razvijalo u dodiru s alpinskoni 
rasom, i stanovništvo sjevernih i istoč¬ 
nih krajeva, gdje se miješalo s prednje- 
azijskom rasom, pokazuje relativno naj¬ 
više osobina dinarske rase. 

Tako, poznato je da se duševni život 
dinaraca odlikuje velikom moralnom i 
intelektualnom snagom, jakim proma¬ 
tračkim darom i znatnom prirodnom in¬ 
teligencijom. Dinarci imaju dar za 
umjetnost, naročito za muziku. Jakih su 
nerava, živoga duha, osjetljivi i ponositi. 
Pod nepovoljnim utjecajima ove se oso¬ 
bine mogu ispoljavati kao volja za tuču, 
kao pretjerana osjetljivost i naprasitost, 
ali i ovo se ne) pojavljuje bez izrazite 
dobrodušnosti. Iskrenost, veselost i ra¬ 
dost u vezi s; radoznalošću izazivaju 
sklonost za pretjerivanjem u govoru i 
kretanju, otuda i naročiti dar za glumu 
i sposobnost za narodnog govornika. Di¬ 
narci vole svoju otadžbinu, odani su 
pretcima patrijarhalnim običajima, sklo¬ 
ni mistici i pridržavaju se svojih starih 
i prostih navika. 

Ove podatke o duševnom životu di¬ 
naraca navodimo samo kao informaciju, 
želeći skrenuti pažnju na glavne osobi¬ 
ne i sklonosti o kojima treba da vode 
računa odgojitelji našeg narodnog pod¬ 
mlatka. Poznavanje osobina i sklonosti 
svoga roda treba, da je jedno važno 
sredstvo za postizavanje odgojnog cilja: 
uređenje života tako da se osigura raz¬ 
voj nasljedno zdravog podmlatka i zdra¬ 
vih pokoljenja. 

A sada treba, da se ponovo vratimo 
porodici kao osnovnoj jedinici narodne 
cjeline, jer dijete dolazi u školu iz svo¬ 
je norodice da bi se opet njoj vraćalo. 

Najjači i najprisniji su odnosi između 
djeteta i njegove porodice. Utjecaj rodi¬ 
telja i porodičnog života na dijete je 
velik. Ovo je i prirodno, jer dijete voli 
da promatra porodicu: svoje roditelje, 
braću i sestre i da razmišlja o tome što 
je čulo, vidjelo i doživjelo. Oi ovome 
dom i škola treba da vode računa. 
Tu treba da se počne graditi. Zajed¬ 
nica doma i škole ispoljavaćej se 
najbolje na taj način što će škola poka¬ 
zivati dovoljno interesovanja i razumi¬ 
jevanja za porodični 'život. Poznavanje 
porodica djece, koju škola odgaja, jest 
neophodno, ako škola hoće surađivati na 
podizanju zdravog podmlatka i osigura¬ 
nju zdravih pokoljenja. Porodica, kao 
početak i temelj naroda, treba da je sre¬ 
dište i mjerilo za cjelokupan odgojni 
rad. Porodični život kao i odnosi dje¬ 
teta prema svojim, roditeljima, svojoj 
braći i sestrama mogu pružati mnogo i 
dobrog gradiva za odgajanje za dobar 
način života,. Promatranjem i upravlja¬ 
njem porodičnog života u školi razvija 
se u djetetu još veće poštovanje prema 
porodici, nego što je ono pojedincu uro¬ 
đeno, a poštovanje i ljubav prema po¬ 
rodici odlično služi za samoodržanje po¬ 
rodica, te je istovremeno i najbolje jam¬ 
stvo za podizanje zdravog podmlatka. 

Pošto su porodice različite, kako s 
obzirom na zdravstveno stanje tako i s 
obzirom na urođene osobine i na način 
života, opravdana je bojazan, da bi se 
promatranjem i objašnjavanjem poro¬ 
dičnog života u školi moglo doći do ra¬ 
znih neprijatnosti. Djeca bi se vrlo ne¬ 
ugodno osjećala kad bi se pominjali ra¬ 
zni nedostaci ili manje vrijednosti nji¬ 
hovih porodica, moglo bi doći i do obja¬ 
šnjavanja i prizora izmedju djece i nji¬ 
hovih roditelja kao i između roditelja i 
nastavnika. Ali do ovakvih neprijatnosti 
nikako neće doći, ako je odgojitelj na 
svome mjestu, te ima dovoljno peda¬ 
goškog takta. Bez pedagoškog tak¬ 
ta nema uspjeha, i odgojitelj treba da 


zna da svaka netaktičnost u odgoju po¬ 
gađa njega i njemu se osvećuje. 

Ova bojazan i ako postoji ne može 
umanjiti vrijednost poznavanje porodice 
za postizavanje cilja u smislu našeg na¬ 
čela: podižrmo zdrav podmladak. Samo 
onaj ko nešto zna o svojim pretcima i o 
načinu njihova života kao i o njihovim 
osobinama i sklonostima, može doći do 
pravog shvatanja zdravog života i do 
uvjerenja, da je samo zdrav porodični 
život najbolje jamstvo za podizanje 
zdravog podmlatka i očuvanje zdravog 
naroda. 

škola ima mnogo prilika i načina 
da dovede svoju djecu do ovog mišlje¬ 
nja i uvjerenja. Iskusan odgojitelj 
um ječe da protka nastavno gradivo s 
gradivom i poticajima koji će omogućiti 
da djeca lako i dobro shvate načelo 
održavanja zdravih porodica i podiza¬ 
nja zdravog podmlatka. Neiskusan odgo¬ 
jitelj, naročito onaj, koji ne raspolaže s 
dovoljnim poznavanjem stvari i peda¬ 
goškim taktom bolje da ne počinje ovaj 
rad. 

Teško je zamisliti nastavni predmet 
koji ne bi mogao poslužiti i u ovu svr¬ 
hu. (U članku se dalje obrađuju poje¬ 
dini predmeti u smislu ove teme, ali mi 
to ispuštamo zbog ograničenog pro¬ 
stora) . 

U službi za bolju budućnost našeg 
naroda treba da se svi nađemo na oku¬ 
pu. Svi treba da želimo da naša buduća 
pokoljenja budu sretnija, zdravija i bo¬ 
lja nego što smo mi. Svi treba da u tom 
pravcu i radimo. Samo zajedničkim na¬ 
porima crkve, državnih vlasti i samo¬ 
upravnih tijela, prosvjetnih i socijalnih 
ustanova, društava i pojedinaca pobi- 
jedićemo neprijatelje zdravog razvoja 
našeg naroda, među kojima su najopa¬ 
sniji alkoholizam, spolne bolesti, tuber¬ 
kuloza i neznanje; povećaćemo broj na¬ 
sljedno zdravih porodica, podići zdrav 
podmladak i stvoriti bolju budućnost 
našega naroda. 


UTJECAJ FILMA NA PSIHU I KARAKTER MLADEŽI 


Kino spada među najveće i najuspje¬ 
lije tekovine moderne tehnike. Ono mo¬ 
že da, nam najbolje i najvjernije pri¬ 
kaže svijet i sve pojave današnjeg ljud¬ 
skog društva. Kino je kadro da nam 
pomoću ubrzanih i usporenih pokreta 


te mikrografije prikaže zorno i takve 
pojave i dogođaje iz; prirode koji se ina¬ 
če ni na jedan drugi način ne mogu 
prikazati. 

Radi toga kino je postalo kulturnom 
potrebom današnjega čovjeka, i kao 

takovo moglo bi odlično da posluži vi¬ 
šim ciljevima kad bi bilo u službi 
nauke i morala. 

Međutim kina danas rade često u sa¬ 
svim protivnom pravcu. Producenti raz¬ 
nih filmova i mnogi kino vlasnici u že¬ 
lji za što većim dobitkom, silaze s pra¬ 
voga puta, i mjesto da daju poučne i 
kulturne filmove, oni poznavajući psiho¬ 
zu današnjeg ljudskog društva i po vo¬ 
deći se jza njom, daju gotovo ponajviše 
i isključivo same kriminalne, pustolov¬ 
ne, razvratne i seksualne filmove, koji 
raspiruju strasti i zadovoljavaju niske 
instinkte masa. 

Ti filmovi dolaze nam sa zapada gdje 
je moralna kriza, u velikom stepenu za¬ 
hvatila ljudsko društvo. Filmovi nam 
donose^ sve zlo toga društva, a mi ga 
prihvaćamo, naslađujemo se i divimo: 
toj »visokoj kulturi«, tj. najgorem dije¬ 
lu kulture. Mi smo u prilici da, se svaki 
dan uvjerimo kako je vrlo velika su¬ 
gestivna moć različitih filmova, šlagera, 
stripova i dr. na psihu našega društva. —• 
Utjecaj što vrše filmovi, i ostalo s njima 
u vezi, zahvaća sve veće krugove u ljud¬ 
skom društvu. Interes za njih raste iz 
dana u dan, postaje opći i radi toga 
imade veću i pogubniju socijalno-de- 
struktivnu snagu i moć na, današnje 
društvo*. 

Naročito vrlo velik i snažan utjecaj vr¬ 
ši kino na dječju psihu, jer dok odrasli 
ove filmove promatraju donekle i kriti¬ 
čki, djeca ih primaju kao »gotov groš«. 
Binnet, Ribot, Dumas i mnogi drugi ko¬ 
ji su se bavili ispitivanjem i proučava¬ 
njem unutarnjeg dječjeg života doka¬ 
zali su nam, da duša dječja imade svoj 
posebni originalni život, potpuno razli- 
čan od života odraslih ljudi. Dječja du¬ 
ša je vrlo- osjetljiv i osjećajan seismo- 
graf, i po tome djeca, podliježu mnogo 
lakše i brže sugestiji nego odrasli ljudi. 
Dijete iz svoje najbliže okoline, iz dru¬ 
štvene sredine prima najlakše ono što 
mu trenutno čini zadovoljstvo. Djetetu 
je glavna, čulna ugodnost, bez obzira je 
li neki događaj dobar ili nije. Djeca još 
nemaju jasnih, prečišćenih i ustaljenih 
pojmova o tome što je dobro a, što zlo. 
Dječji karakter je tek u razvoju. Djeca 
mnogo toga ni ne spominju, a, pogotovo 
ne razumiju, i zato se povode za tuđim 
cinima. Uslijed toga djeca često puta po¬ 
dražavaju i sljeduju različnim rđavim 
primjerima, jer im to pričinja čašo vito 
zadovoljstvo, a osim toga smatraju da 
je ono što stariji rade i lijepo, i dobro, 
i korisno. Na taj način stječu djeca opa¬ 
sne navike i strasti, koje su često puta 

i od katastrofalnih posljedica za čitav 
život. 

Ako naša, djeca budu mnogo posjeći¬ 
vala, javna kina, onda se ne možemo na¬ 
dati ničem dobru od njih, jer će djeca 
tamo^ gledati uglavnom život »podzem¬ 
lja«, život »na dnu«. Filmovi, koji se da¬ 
nas djeci uglavnom prikazuju, uvode 
djecu u društvo pustolova, gangstera i 
sličnih, i takvi se tipovi djeci prikazuju 
vrlo živo, prijemljivo i kao neki junaci. 
Djeca su u prilici da vide borbu ovih 
ljudi s policijom i poretkom uopće, pa 
da^ upoznaju i sredstva kojima se 
služe pustolovi u toj borbi kao i uvje¬ 
te koji (su potrebni da uspiju u 
nekom svom pothvatu, ili da zametnu 
trag svome nedjelu. Kino prema, tome 
može da, bude i škola koja, daje odlične 
kvalifikacije za buduće kriminalne tipo¬ 
ve u svijetu. Djeca, koja često gledaju 
svakakve kriminalne filmove, a nemaju 
dobrog kućnog odgoja, koji bi bar do¬ 
nekle paralisao' štetni utjecaj kina, posve 
je sigurno da će postati žrtve toga utje¬ 
caja. 

Mnogi avanturistički i senzacionalni 
filmovi, u kojima djeca gledaju patnje 
ljudi i životinja, mučenja, ubijanja, 
pucnjavu itd. također djeluju negativno, 

ier privikavaju djecu na surovost i upi¬ 
jaju u njima estetska i etička čuvstva. 
Osim toga, te strašne stvari i prikazi 
te surovosti štetno djeluju i na dječje 
živce. Mnogo dijete pod utjecajem preži¬ 
vjeloga straha sanja i strašne snove, 
budi se po noći, plaši se, plače, vrišti 

itđ. itd. . _ , 

Ja sam svojoj školskoj djeci dao da 
opišu neki svoj san koji im je strasan. 
Tzmeđu ostalih odgovora evo jednoga: 

»Moj san. Moj najstrašniji san bio je 
one noći kad sam nedavno bila u kinu. 
Kad sam se vratiia kući i legla da spa¬ 
vam, još uvijek sam vidjela one strasne 
slike i mislila sam na to. Dugo nisam 
mogla, da zaspem. Sanjala sam da sam 
bila u Maksimiru. Tamoi sam naišla na 
Zoričinu mamu. Ona je bila pijana. - 
Sjedila je na zemlji i počela je mahati 
rukama. Ja sam se je jakoi uplašila i 
pobjegla sam kući. O’d straha sam se 
probudila. — Vera Vujašković«. 

Kako iz ovoga vidimo, dijete je pod 
utjecajem događaja, koji je gledalo u 
kinu, sanjalo strašan san. Moram spo¬ 
menuti, da je ova djevojčica gledala 
ovaj film u školskom kinu, i da je to 
bio jedan poučan zdravstveni film, u 
kom je glavnu ulogu igrala mala Zori- 
ca i njena pijana pomajka. Tu pomaj¬ 
ku sanjala je mala Vera i od nje se 
tako jako uplašila. Međutim pijana že¬ 
na nije još tako strašna stvar, pa ipak 
se mala Vera prestrašila. A kako tek 
onda djeluju svi oni pustolovni i kri¬ 
minalni filmovi na dušu dječju?! 

Neki dan davao se u jednom zagreoa- 
čkom kinu jedan film pod naslovom 
»Fantom X«. Kakav je to. film najbolje 
nam govori novinski reklamni oglas u 
kome za taj film kaže ovo: 

»Niz jezovitih ubistava, koja su za¬ 
prepastila Scotland Yard i prouzročila 
režim terora u javnosti! Strasne maki¬ 
nacije luđačkoga mozga, koji je mislio 
i izvršio niz nedjela, koja su teronzi- 
rala čitavu naciju. Snažna radnja..... 
genijalna drama.... privlaciv misterij, 
koji će držati u napetosti do kraja! 
Romantika koja se budi, okružena ubi- 
stvima i intrigama... mlada ljubav... 
kojoj prijeti opasnost«. Na koncu je jos 


stajalo da je to film za ljude jakih ži¬ 
vaca, pa ipak se taj film davao i kao 
matineja tako, da ga je gledao i velik 
broj naše mladeži i djece. 

A u drugim kinima nije bilo ništa bo¬ 
lje. I u njima su se davali ili krimi¬ 
nalni ili pustolovni filmovi, ili filmovi 
seksualnog sadržaja, koji opet vrlo štet¬ 
no djeluju na seksualni odgoj djece. — 

_ Gledajući takve filmove bude se kod 

djece prerano i štetno seksualna osje¬ 
ćanja,. Seksualni grijesi i prestupi po¬ 
staju u njihovim očima nešto obično i 
svakidašnje, uslijed čega djeca gube 
stid i počinju vjerovati da je to sto gle¬ 
daju i dobro, »moderno«, i da tako mo¬ 
ra biti. 

Istina je, da cenzura zabrani, pokat¬ 
kad mladeži ispod 16 godina gledati ne¬ 
koji ovakav film. Ali te su zabrane prvo 
rijetke, a drugo da su i češće, opet se 
ne bi postiglo nikakva rezultata, jer 
baš zabrane upravo više hipnotišu djecu. 
Kako je »zabranjeno voće slađe« to se 
kod djece javlja još jača, želja za gle¬ 
danjem zabranjenog filma. Uz kontrolu, 
koja se u tom pogledu provodi u na¬ 
šim kinima, ne moraju se djeca baš 
mnogo mučiti, pa da ostvare tu svoje 
žel j e 

Radi toga trebalo bi ovakve filmove 
uopće zabraniti. Ni stariji neće tim ni¬ 
šta izgubiti u tom slučaju. Ni njima ni¬ 
je potrebno da gledaju ono sto se 
bori sa zdravom etikom i moralom na¬ 
šega naroda. . 

Da se ipak zadovolji dječja zelja, te 
odgojna i obrazovna potreba za gleda¬ 
njem filma, to je potrebno da, se djeci 
prikazuju filmovi: stvari, pouke i ljepo¬ 
te, kao i oni socijalnoga i etičkog sadr¬ 
žaja. Neka se pred djecu iznosi priroda, 
zemlje i krajevi, te ljudi onakvi kakvi 
su s bolje svoje strane, u istinskom mo¬ 
ralnom životu i radu, a bez ičega izvje- 
štačenoga i protuetičkoga. Osim toga 
može se djeci prikazati i kakva zdrava 
prirodna i estetska šala, koja će djecu 
i nasmijati. 

Na taj način poslužiće film visirn^ ci¬ 
ljevima. Djeca, će uvidjeti da današnje 
ljudsko društvo nije samo jedan pakao, 
da ovaj svijet i život nije samo skup 


Veliki izbor goblena, ručnih radova 
sviju tehnika. Specijalni odio narodnih 

Mcitetjkaze...- 


'Vaše cipele treba da su uvijek u 
redu, nosite gumene potpetice na 
cipelama, jer tim štedite novac, a 
kod hodanja nećete praviti buku. 



VRT IVA R 



Dobivaju se kod svakog postolarskog majstora! 


zala, jedna »dolina suza«, gdje vlada 
stradanje, razvrat, nemoral, pljačka i 
ubijanje ,nego da ima u tom ljudskom 
društvu i plemenitosti i ljepote i ka¬ 
raktera. Prikažimo djeci takve uzore, 
takve misli i ideale. — Iznesimo 
pred njih sve ono što je bolje, ljepše i 
plemenitije na zemlji, u životu i radu i 
među ljudima, I tek u tom slučaju od¬ 
goj ičemo i kinom našu omladinu u po¬ 
zitivnom pravcu, a to će postepeno vo¬ 
diti i duhovnoj kao i duševnoj obnovi- 
našega naroda na etičkoj osnovci. 

Da završimo riječima našega neumr¬ 
log Davorina Trstenjaka: »Tko hoda 


kroz čičak, čičak ga se hvata, a ko kroz 
cvijeće, pelud otresa, i mirisom se opa¬ 
ja. Izmičimo se s djecom iz korova i 
bodilja, a pođimo s njom u mirisno* cvi¬ 
jeće priča, gdje mirisom miriše majčina 
dušica, plemenka i dobričica, Povedimo 
djecu u panteon slavnih i velikih na po¬ 
lju nauke, umjetnosti, dobročinstva, do¬ 
brote i velikih djela!« 

Pa ove riječi neka, budu vodilja i u 
smišljenom obrazovanju naše mladeži 
filmom, i onda će filmovi na dječju du¬ 
šu i karakter biti od utjecaja blagotvor¬ 
noga, a ne štetnog i pogubnog. 

Zagreb. Branko Skendžić. 


SUKOBI DJECE S OKOLINOM 


Ako i ne uzmemo u obzir najteže po¬ 
sljedice sukobljavanja djece s njihovom 
okolinom kao što je nerijetko samo¬ 
ubojstvo (kod nas zabilježena u posljed¬ 
nje vrijeme dva slučaja 10-godišnjih), 
bijeg od kuće, iz škole, te razni drugi 
prekršaji i ispadi u vezi s tim, ono po¬ 
stoji čitav niz sukoba kakvoćom i jači¬ 
nom različitih koji u javnosti prolaze 
sasvim neopaženi, ali s jakim i dubo¬ 
kim tragovima u dječjoj svijesti. 

U širem smislu mogli bi reći, da je či¬ 
tav život čovjeka ispunjen sukobima, 


no doba njihove najveće cvatnje je vri¬ 
jeme razvoja, tamo do 21, odnosno 24 
god. ako uključimo i vrijeme druge ado¬ 
lescencije. No niti cijelo vrijeme razvo¬ 
ja nije ispunjeno jednakim dispozicija¬ 
ma sukobljavanja. Razvojna psihologija 
navodi kao takve istaknute periode 
dobu od 2—4 god. i pubertet, ostale su 
manje intenzivne. To su periode jakog 
subjektivnog osjećanja, a one teku uvi¬ 
jek u znaku veće razdražljivosti, skep- 
tičnosti i neraspoloženja prema okolini. 

često ljudi opažaju te sukobe tek 
onda kad oni zauzmu veće dimenzije i 
izbace jače efekte, do tada im oni nisu 
važni, gdjekada su im čak smiješni i za¬ 
bavni. Stvarno dolazi dijete u sukob s 
okolinom već vrlo rano, od samoga ro¬ 
đenja, tek nesvijesno. Kako se razvija 
jastvo, nesvijesno teženje pretvara se 
sve više u svijesno htijenje »ja hoću« ili 
»ja neću«, pa time postaju i sukobi s 
okolinom sve više oličeni sviješću. Vi¬ 
dimo da već čisto maleno dijete izraža¬ 
va svoje nezadovoljstvo prema okolini 
plačem, malo kasnije inartikuliranim 
glasovima nezadovoljstva OUnmutslaute), 
vikom, još kasnije bježanjem, sakriva¬ 
njem, psovanjem, tužakanjem, tučnja¬ 
vom, samoubijstvom, najveći štampom, 
štrajkom itd. što je dijete manje, 
nagoni više njim vladaju, pa je ono 
impulzivnije, t. j. svoje doživljaje jače 
izražava. Stoga je malo djece koja bi 
preko sukoba prelazila šuteći ili za¬ 
državajući ih samo za sebe. U svakom 
slučaju, to ne bi bio znak prosječnog 
djeteta, nego ili natprosječno razvito- 
ga ili zaostaloga. 

Razloge dječjih sukobljavanja mogli 
bismo podijeliti na unutarnje i vanjske. 
Unutarnji razlog je u samoj prirodi 
djeteta, t. j. u procesu koji sobom do¬ 
nosi kao naročite oznake, osim gore 
navedenih perioda otpora, brzu i jaku 
čuvstvenu uzbudljivost, te pomanjkanje 
hladnog razmišljanja, što sve može biti 
pojačano još individualnim prilikama 
duševne i tjelesne konstitucije. Vanjski 
razlozi su na strani društva: u izboru 
kulturne građe koju hoće odgojem dje¬ 
tetu nametnuti kao i način kojim se 
kod toga hoće poslužiti. 

Pojam razvoja, kako kozmički, tako 
vrste i individua pretstavlja uz evoluci¬ 
ju i revoluciju, a pojam revolucije pret¬ 
stavlja borbenost. Dakle i svaki pojedi- 

nac pretstavlja svojim razvojem revo¬ 
luciju isto tako kao i čitavo društvo, 
samo se ona razlikuje jačinom i sred¬ 
stvima. Raznim zakonima i funkcijama, 
koje se redom javljaju, snabdijeva se 
duh djeteta sredstvima borbe za održa¬ 
nje i reprezentiran je vlastitoga »ja« 
između ostalih, koji pokazuju tu istu 
tendenciju, zbog čega i dolazi do suko¬ 
bljavanja. 

Na osnovu tih razloga, na koje uka¬ 
zuje psihologija i koji izlaze kao nužna 
posljedica razvojnoga procesa, možemo 
se pitati, jesu li isto tako nužne i ne- 
izbježive dimenzije, do kojih ti sukobi 
gdjekada tako narastu, da više upro- 
pašćuju nego razvijanju cjelokupni 
mladi organizam? Ovdje ima riječ pe¬ 
dagogija. Odgajatelj mora biti onaj »deus 
ex maehina« koji mora posredovati iz¬ 
među sveukupnih dječjih sposobnosti i 
postojeće kulture na način, da se sve 
ono, što dijete treba da primi iz nje, 
poda u ono vrijeme kad to duh njegov 
može prihvatiti, i oblikom koji toj pri¬ 
hvatljivosti najviše odgovara. 

Međutim se stvarno događa to, da 
se na djecu stavljaju i u domu i u ško¬ 
li i u radionicama zahtjevi koji nisu u 
razmjeru s njihovim sposobnostima. Ne 
dijete, nego postupak u domu, školi i 
radionicama izazivlje suvišne sukobe i 
povećava ih. 

Ne moraju se slijediti jednostrana 
stanovišta u odgajanju, kakvo je n. pr. 
ekskluzivno pedagogijsko, u kojem ima 
riječ samo priroda djeteta, ili ekskluzivno 
autoritativni sistem, u kojem je sve u 
vođenju. Povoljno riješenje može se po¬ 
stići samo sintezom obaju shvaćanja, 
dakle u suglasju dječje prirode i odga¬ 
jateljeva vođenja. 

Gdjegod se u odgajanju provode samo 
ekstremna stanovišta, nužno vodi do ve¬ 
ćih sukobljavanja kojima opadaju od¬ 
gojni rezultati, jer odgojna funkcija ne 
može pretstavljati ni područje anarhi¬ 
je, ni područje autarhije, već ideju de¬ 
mokracije koja se tu nameće kao pri¬ 
marni uslov uspjeha. Odgajanje je pre¬ 
ma tomu područje sporazuma, dogova¬ 
ranja, harmonije onoga što jest s onim, 
kako bi trebalo biti, područje rada, reda, 
ljubavi, povjerenja i pravednosti. Pozna¬ 
vajući, dakle, proces razvoja i slijedeći 
načela 'istinskog demokratizma, biće i 
sukobi djeteta s okolinom rjeđi i blaži. 

Naročito zahvalno tlo za sukoblja¬ 
vanje s djecom, pretstavlja još uvijek 
škola s razloga u zastupanju navedenih 
jednostranih stanovišta. Međutim, ona 

RADIO 


Dobismo radio, 
veliko veselje, 
ispuniše s njim se 
našeg doma želje. 

Slušamo koncerte 
s bliza i daleka, 
obilan nas program 
svakog dana čeka. 

Pratimo proslave 
gdje se živo ldiče, 
predavan ja li je pa 
i đječije priče. 

Najviše uživa 
stari, dobri djeda, 
nagluh je, zvučniku 
uvijek blizu sjeda. 



Naš djed — kaže mama — 
sasma se pomladio 
otkada u kući 
svira radio! 


S a mob o r. 


BOGUMIL TONI . 


CIP 


Malo čudnovat naslov, zar ne? Vi 
se sigurno pitate, šta se krije pod 
tim naslovom. No nećete biti dugo 
u neizvjesnosti, jer ću Vam odmah 
otkriti o čemu se radi. 

»Cip... cip... cip.*.« žvrgoljio je 
odmah čim je sretno doputovao u 


vrlo, vrlo malj usnoj krletki. A puto¬ 
vao je dugo, dugo. Najprije je tužan 
ostavio svoju majčicu, koja je jedva 
dva mjeseca uživala u njegovoj ma¬ 
loj žutoj glavici. A bila je vrlo ponos¬ 
na na njega, jer joj je bio prvijenac, 
a i jedinac. Možda je i koji od vas i 

prvijenac i jedinac, pa taj znade ka¬ 
ko je majčica i radosna i ponosna 
kad joj je dobar i poslušan. 

Da, stali smo tamo kako je dugo 
putovao. Najprije put iz njegove ro¬ 
đene krletke u jednu malj usnu krlet¬ 
ku, a odavle na krilo jednoga dobrog 
ujaka, a možda i zločestoga, jer ga 
je oduzeo njegovoj majci. No ja mi¬ 
slim, da je on ipak bio dobar ujak, 
jer je imao najbolju namjeru da raz¬ 



veseli dobru djevojčicu. A dobru dje¬ 
cu treba razveseliti, jer ona to i za- 
vrijede. Ujak se vozio nh kolima, a 
žuta glavica u malj usnoj krletki, gdje 
je ostala sve dok nije stigla do dobre 
djevojčice. No prije toga je ta glavi¬ 
ca štošta, vidjela. Vozila se parobro¬ 
dom i to ne po rijeci nego po moru, 
pravome moru, a dok se morem vo¬ 
zimo, vidimo svašta. Ako se koji od 
vas vozio morem, znao je mnogo pri¬ 
čati kad se vratio: da je vidio veliku 
vodu kojoj nema kraja, da nad njom 
kruže ptice koje sliče našim go¬ 
lubovima, pa zato im i slično ime ga¬ 
lebovi. Zatim je vidio otoke, poluoto¬ 
ke, gradove, sela, male i velike crkve 
i još mnogo, mnogo toga. A što mi¬ 
slite što je žutu glavicu najviše za¬ 
nimalo i što je najviše gledala? Znam, 
da se vi svi domišljate odgovoru: 
Galebove! 

Iz parobroda je maljušna krletka 
selila, a s krletkom i njen stanovnik 


u željeznicu. Ovdje nije mogao ništa 
promatrati, jer ga je ujak stavio u 
mrežu nad svojom glavom, a odavle 
se ne vidi kroz prozor. I zaspao je od 
umora, a ako ptičice sanjaju kao i 
djeca, onda je sigurno sanjao o svo¬ 
joj majci. Kad je vlak zadnji puta 
stao, jer vlak i ne vozi dalje odavle 
gdje je ujak morao sići, našla se ma¬ 
ljušna krletka, a s njome i žutoglava 
ptičica u rukama one dobre djevoj¬ 
čice, kojoj je to, što je držala u ru¬ 
kama, bilo nagrada za cijelu godinu. 

Zar ne kako je dugo putovao dok 
je došao do djevojčice i do veće kr¬ 
letke? A djevojčica, kad ga je ugle¬ 
dala, neizmjerno se obradovala, jer 
ona mu se cijelu godinu nadala i ve¬ 
selila, pa zato ćemo razumjeti kada 
je uskliknula? »Evo, evo konačno 
moga kanarinca!« A on kao da je 
osjetio da je to sada njegova mala 
gospodarica, koja će mu zamijeniti 
majku, zahvalno je zažvrgoljio: »Cip 
... cip ... cip«. Time je i sam kazao 
kakovo mu je ime i kako da ga zovu, 
pa ga je djevojčica odmah nagovo¬ 
rila: »Cip«, i tepala mu »Moj dragi 
Cip«. 

Cip je sada dobio, kako smo već i 
prije rekli veću krletku, koju je dje¬ 
vojčica objesila kraj balkona gdje je 
mogao promatrati vrapce koji su više 
puta bili tako drzoviti, da su s njime 
i hranu dijelili. Pa zašto i ne bi? I 
oni imaju pravo na bolju hranu. I 
oni bi možda htjeli da ih se tetoši kao 
i mnoge male ptičice po krletkama. 
Tako barem mi mislimo, no oni su 
ipak najsretniji kad i bez bolje hra¬ 
ne i bez gizdave krletke mogu slo¬ 
bodno lepršati zrakom gdje ih oba¬ 
sjava divno božje sunce. Cip nije 
promatrao samo vrapce, nego i cvi¬ 
jeće na balkonu, a toga je bilo mno¬ 
go. Tu su cvale pelargonije crvene, 
bijele, ružičaste, tu su se gizdavo 
sunčali karanfili i zelenio se svježi 
puzavac. Cip je promatrao i kokoši 
na dvorištu, koje su bile također dr- 

SVE ZA ŠKOLU 

JEFTINO ! 

Sa iskaznicom 5posto popusta ! 


univmum 


PAPIR — PISAO PRIBOR ~ UREDSKI STROKVI 


DftflGUTin FttltD - Z-flG&tB-FMniCOPanSKA 14 

T€L€FOn 71 - 41 . 


Majci 

Drugi bi te darovao — 

Obasuo zlatom; 

Znadem, Majko, 

Tvoje muke, tvoje zlatne — 
Drage ruke — 

Ne mogu se naplatiti, 

Ne mogu se povratiti — 
Nilcakovom plutom. 

Ali ja sam samo — pjesnik 
Razigrane mašte, 

Pa ti dajem, majko draga; 

Mjesto zlata, skupog blaga; 

Što će, znam, ti draže biti: 

Niz cvjetića, vijenac sviti: 

Iz duševne bašte. 

To su pjesme — moje ruže — 
Koje te vesele; 

Vječne ruže — koje nikad 
Ne budu Ti svele. 

Zagreb. NORBERT NEUGEBAUER 


zovite i mamile ga da iz krletke iza¬ 
đe napolje. Njemu je i onako znala 
sinuti sloboda onda kad bi slučajno 
ostala krletka otvorena. Tada bi Cip 
sasvim jednostavno izletio. Kažem 
jednostavno, jer za njih je to baš kao 
i za nas hodanje, koje se nama čini 
vrlo jednostavno. Vjerujte mi, nije 
mogao dugo ostati na slobodi, jer mu 
je bilo žao djevojčice koja je za njim 
plakala i zvala ga: »Cip... Cip... 
Cip«. I vratio bi se natrag u krletku 
i ponovo veselo zažvrgoljio: »Cip ... 
cip... cip«. Baš kao da je pitao je li 
sada, kad se vratio, opet vesela i ne¬ 
će li više plakati. On se uvijek vra¬ 


ćao, jer je htio' da ju razveseli. Pru¬ 
žao je on njoj i druge radosti. Zobao 
je zrnje iz njene ruke, pjevao na nje¬ 
zinom prstiću, uzimao šećer iz njezi¬ 
nih usta, a što je bilo najljepše sje¬ 
dio je na njezinim knjigama ili lepr¬ 
šao i pjevao oko nje dok je ona učila 
i pisala zadaću. Pa zar nije bio drag 
i dobar taj mali Cip? 

No nije on volio samo malu dje¬ 
vojčicu nego i njezinu majčicu i nje¬ 
zine sestre i braću, jer je znao da i 
ona njih voli. A pogotovo se volio 
igrati s Cipom njezin bratac. On ga 
je često nosio na prstu i puštao da 
leti okolo po sobama. Cip je tad izle¬ 
tio i napolje, jer su bili otvoreni pro¬ 
zori, no‘ uvijek se vraćao da ne ras¬ 
tuži djevojčicu. 



A što se jedanput dogodilo, to se 
neće nikada zaboraviti, a i ne može 
se, jer na to misli i uvijek se toga 
sjeća i djevojčica i njena majka, i 
njen bratac, a i ja. No najviše misli 
djevojčica i njezin bratac. Vidjećete 
sada našto njih dvoje najviše misle. 

Jedne večeri dođe njezin bratac 
kući i odmah uzme Cipa na prst. Cip 
veselo zaleprša i ravno kroz prozor! 
Bratac i djevojčica i svi koji su bili 
u sobi stanu zvati: »Cip... Cip... 
Cip!«, a Cipa nema pa nema. Tražili 
su ga i zvali još dugo po dvorištu i 
po susjednim dvorištima, no on se 
više nikada nije vratio. Djevojčica je 
plakala, a bratac je bio jako tužan, 
jer se osjećao krivcem, a ja držim i 
zato, jer je izgubio Cipa. Svi misle, a 


sigurno je tako, da ga je uhvatila 
mačka. 

Sada razumijete zašto njih dvoje 
najviše misle na Cipa? Oni vrlo če¬ 
sto, osobito uvečer, razgovaraju o 
njemu. Sjećaju se svih radosti koje 
su proživjeli kraj njega. No kada se 
sjete njegove smrti, rastuže se. 

Meni ih je žao, no žao mi je i Cipa, 
jer je onako jadno poginuo. 

Zagreb. M. B. 

Proljeće 

Snijeg kopni. Sa niskih, slamnatih 

krovova 

bijednih, malih seljačkih kućerka 
pada kaplja za kapljom u blato. 

Sjaje se kaplje u proljetnom sunca 


đo laz i 

ko biserje, kao kamenje drago. 

Na brežuljku malom posljednji ostaci 
zcimazanog snijega bore se sa suncem. 
I topi se snijeg i lagano gine. 


Kraj borove šume ispod golog grmlja 
pokazaše glave bijele visibabe 
i jaglaci žuti, ko da ih je sunce 

Z a g r e b. rodilo iz bajnih i raskošnih zraka. KARLO HORVAT. 

STARA JABUKA 


Danas .su rušili staru jabuku pred 
kućom našega djeda Tome. Starost i 
trulost podrezali su joj život. Grane su 
joj usahle, i već lane nije dala nijedno¬ 
ga ploda. Na tome mjestu imali su za¬ 
saditi novu jabuku. 

Tužno je gledao djed Tomo kad su 
mu sinovi rušili stablo. Ono je, tako 
reći, sraslo s njegovim životom. Kroz 
duge godine gledao ga je on pred svo¬ 
jom kućom i ubirao s njega obilne plo¬ 
dove. I sada je morao da oživi čas da 
mu se ruši ova draga uspomena. 

— Ne žali, oče, za jabukom! Biće 
nova i ljepša i bujnija i plemenitije vr¬ 
ste. Tako su ga tješili sinovi. 

— Ne vjerujem ja, govorio je on, ta- 
Kih jabuka kakvima je rodilo ovo sta¬ 
blo, ne nađe se blizu. Ja sam ih uvijek 
spremao za zimu, a najljepše sam os¬ 
tavljao za Badnjak da njime zakitimo 
božićnje drvce. Neće nova jabuka da- 


Stiha s pogreškama 



vati takova ploda. A neću ga ni doče¬ 
kati od vaše nove jabuke. Suviše se 
godina sleglo na moja staračka leđa. 

— Hoćete, oče, hoćete dočekati još 
i vi ploda! uvjeravahu ga djeca. 

Kad se stablo nagnulo, starac je oti¬ 
šao. Nije htio biti svjedokom njegova 
svršetka. Svaki udarac sjekirom previ¬ 
še bi ozvanjao njegovim srcem. 

Zasadili su novu, zimsku jabuku 
nabavljenu iz obližnjega rasadnika. 
Rasla je ona pred kućom djedovom, li¬ 
stala je i bujala i osula se krasnim 
cvjetovima. 

Starac ju je sretno gledao kad je os¬ 
vanula sva u cvijetu. Ali staru je ja¬ 
buku još uvijek spominjao. 

Zavezao se cvijet i prva tri velika, 
lijepa ploda ostala su na njoj. Kad su 
dozrela, sinovi su ih pokupili i donijeli 
ocu riječima;: 

— Evo, oče, prva tri ploda za vas. Vi 
ćete ih prvi okušati. Ipak ste ih, hvala 
Bogu, dočekali! 

Starca je dirnula ova sinovska paž¬ 
nja. 

— Hvala vam f , djeco, hvala; reče, a u 
oku mu se javi suza. 

Okušao je jednu jabuku. 

— Odlična je okusa! primijeti otac. 

A onda im se malo nasmiješi i doda: 

— Ali one stare jabuke još ipak ni¬ 
sam zaboravio. Previše mi je dobra 
učinila- 

S amo bo r. BOGUMIL TONI. 

UZOR ČISTOĆE 

Sretan otac nadobudnog dječačića 
hvali se u društvu: 

— To vam je čisto dijete, da mu pa¬ 
ra nema, taj moj Perica. Svake nedje¬ 
lje dobije čist rubac u džepić, pa kada 
mu ga hoćemo izmijeniti, a kad tamo 
rubac jednako čist kao i prije. 

VAŽNO PITANJE. 

Katica, pita, mamicu: »Je li to istina, 
da nam dragi Bcgo dvaput daruje zu¬ 
be, a treći put moramo ih sami pla¬ 
titi?« 

NAŠI NAJMLAĐI SURADNICI 


MAJKA 

Evo došao ovaj mili 
Moje majke dan, 

Svako dijete se veseli 
I daje joj dar. 

Naša mila majčica 
Uvijek nam je dobra, 

A kada smo zločesti, 

Znade bit i stroga. 

Evo, mila majčice, 

Za novce sam svoje, 

Kupio ti ovaj dar. 

Rad dobrote Tvoje. 

Zvonko J e 1 e n i ć, uč. III raz. na 
Jordanovcu u Zagrebu. 

LJUBICA 

Ljubičice, ljubičice plava! 

Tebe beru dječica mala. 

Po tebi svaki zna da proljeće dolazi, 
I sunašce zlatno da na zemlju silazi. 
Josip Smokvina, Illb, Nova cesta, 
Zagreb. 

ŠTEDNJA 

Mi smo gledali film o štednji i vi¬ 
djeli smo kako treba štedjeti i da no¬ 
vac damo u Gradsku štedionicu. Ako ne 
damo u štedionicu i skrivamo koje ku¬ 
da, dođe kradljivac i uzme svu muku 
i trud. Hvala Bogu da mi imamo u Za¬ 
grebu Gradsku štedionicu. Kada idemo 
sa 50 dinara tamo, dobijemo kasu koju 
mi ne možemo otvoriti. Ta kasa zove se 
»Kućna štedionica«. Kad je puna, ode¬ 
mo u Gradsku štedionicu. Tamo nam 
ju isprazne i unesu svotu u štednu 
knjigu. 

Božena T on kr e s, IVc, Kaptol, Za¬ 
greb. 

PROLJEĆE I VRAPCI 

Naši vrapci ptići mali 
Sunčati se opet stali. 

Tu uz prozor kupaju se 
Pa na prozor pogriju se. 

Malo kruha hoće jesti, 

Slade jelom — pjesmom živom, 
živ-živ! - gdje si, vrapče mali, 

Do proljeća ti dugo fali. 

Biće zime i hladnoće 
A ti siroče pjevaš samo: živ-živ- 

živ! 

Tko je tebi za to kriv 
Kad si mali živ-živ-živ! 
Miljenko santek, IVa, Nova cesta, 
Zagreb. 


RUDAR 

Nema goreg posla od rudarskog. Cio 
dan je pod zemljom kopajući rude, a 
da ne vidi ni malo sunca. Njegov život 
nije nikad siguran. Mnogo puta čita¬ 
mo u novinama, kako pogibaju od pro¬ 
vala vodenih žila, eksplozija i koješta 
drugo se događa. U rudara je loše 
zdravlje, jer dan na dan guta smrdljive 
plinove. Rudara poznamo po tom, jer 
je uvijek nekako tužan i žalostan. Ru¬ 
dar dugo ne živi, jer je to težak posao, 
a i od onih smradnih plinova oboli pa 
umre. žalostan je život rudarev. 

Ivo Persuk, 4a, Selska cesta, Zagreb. 

NA PEĆINAMA 

Jučer sam bio na pećinama u šestin- 
skom Dolu, moj drug Vlado i ja. Gore 
smo se popeli po užetu. Tamo smo zaku- 
rili vatru.' Najedanput je počela kiša. Mi 
smo si napravili šator. Kiša je više i vi¬ 
še padala. Kad smo to opazili, onda smo 
počeli trčati kući. Kad smo došli do ku¬ 
će, onda smo bili mokri kao miševi. 

Si kor a Karei, 1 ) IVa raz. Selska c. 

DJED I UNUK 

U nekom seocu živio je starac Luka 
sa unukom Perom. Starac Luka ostao 
je bez ikoga, drugoga osim unučeta Pe¬ 
re. Njih dvojica živeći u maloj kućici, 
obrađivali su zajedno svoj vrtić. Da se 
mogu prehraniti, imali su malu kravi¬ 
cu isarku, koju su djed i unuk hranili i 
s njom lijepo postupali. Jednoga dana 
upita unuk svoga djeda: »Djede, gdje 
je moja majka, a gdje otac?« 

»Imao si dobru majku, koja se bri¬ 
nula za mene kao svoga oca i za tebe 
kao svoje dijete. Nesretna bolest uni¬ 
štila je njen život i prešla u vječni ži¬ 
vot. Tvoj otac pozvan je kao vojnik. 
Svjetski rat povukao ga u borbu. Moj 
sin, a tvoj otac pao je na ratištu. Dragi 
unuče, ostao sam s tobom bez ikoga 
svoga, imaj na umu nikoga ne voli sa¬ 
mo svoj narod i domovinu! Za nju živi 
i umri.« 

Mandl Karlo, III raz,, u Zagrebu 
na Jordanovcu. 


KAKO DEVA JEDE GRBU 

Učitelj: Ako deva nema dosta 
hrane, ona taj nedostatak nadokna¬ 
đuje iz svoje grbe. 

Đak: Molim, što ona uvijek odgrize 
komad grbe? 

!) Došao iz češke pred kratko vrijeme. 

ZA G 0 N E T K E 


NARODNE ZAGONETKE I PITALICE 

1. Niti pečeno niti vareno, a najbo¬ 
lje jesti. 

2. Niti jede niti pije, a kad ga uz¬ 
meš, dreči. 

3. Oboje brkato-, oboje repato, jedno 
drugo ne voli. 

4. Koji su kradljivci najsretniji? 

5. Koji čovjek nosi oči u džepu, a 
noge u rukama? 

6. što ne može visiti o klinu? 


ODGONETKE ZAGONETAKA IZ 
8 BROJA »DJEČJEG KOLA« 

1. Praporac; 2. Zvono*; 3. Oči; 4. 
Drugoj poli; 5. Papa; 6. Nema, jer se 
kupus ne sije, već sadi; 7. Postolar; 3 
Srećan uskrs želimo svima. 

-Odg-onetači: Tilj ak Mirka iz 
Vel. Gorice (1—4, 6—8); Sučević Mom¬ 
čilo iz Zrmanje (2, 3, 5, 7, 8); Lonča- 
rec Ružica iz Josipdola, (1—4, 6—8); 
Mihelj Marica (1, 2, 4, 6, 7, 8); Šćurec 
Blaženka (2, 4, 6, 7, 8) ; Golubić Mijo iz 
Remetinca (1—6); Brezovac Stjepan iz 
Valpova (1, 2, 4, 6, 7, 8); Reisinger Sil- 
vija (1—5, 7, 8); Javor Ana (2, 4, 6, 7); 
Vrtar Justina (2, 4, 6, 7, 8); Leović Stje¬ 
pan (1—8; Kalenić Anica (2, 4, 6, 7, 8); 
Tomljanović Blanka (1—8); Hendel Je- 
ta (2, 4, 6, 7, 8); Sirotić Dušanka (2 4, 
6, 7, 8) ; Belošević Stanislav (6, 7). 

Nagrađeni: Tilj ak Mirka iz V. 
Gorice (naliv pero); Brezovac Stjepan 
iz Valpova (knjigu); Leović Stjepan 
(25 boca glasovite Rađenske kiselice); 
Tomljanović Blanka (fotoaparat); Rei¬ 
singer Silvija (knjigu); Mihelj Marica 
(knjigu). 


7. KRIŽALJKA 

Sastavio: Ivica šoštarić, Zagreb. 

dio kuće 
komad čega 
mjera za zemlju 
žensko ime 
kola 

zamjenica 
doktor (skraćeno) 
mjera za tkanine 
što rade đaci 
garav (skraćeno) 
zamjenica 
jauk 

muško ime 

I—II: đački pozdrav; 

III—IV: što dolazi poslije školske 
godine? . . 


I III 



8. REBUS 

Sastavio: F-e 

danas raspolaže u tom pogledu s jed¬ 
nim zgodnim regulativom u obliku 
saradnje s roditeljima. Povezanost ro¬ 
ditelja i učitelja treba da pretstavlja 
čvrst kompleks i oslon zajedničkih 
težnji i rada na području odgajanja i 
obrazovanja. 

Od sviju oblika ovoga zajedničkoga 
rada, najdjelotvorniji su razredni rodi¬ 
teljski sastanci, jer pretstavljaju fo¬ 
rum, na kom se stječe najpotpunija slika 
pojedinoga djeteta na taj način, što ro¬ 
ditelji mogu iznositi pojave koje opa¬ 
žaju na vlastitoj djeci kod kuće, učitelj 
u školi, pri čem se govori o razlozima 
tih pojava i dogovora o shodnom. 
Na taj način izravnava se i pogled 
na dijete, koji je od strane škole 
pretežno individualistički. Ta je opre¬ 
ka često toliko karakteristična, da i 
ona može biti povodom nesporazu- 
mijevanja. Osim toga, ovakvim ro¬ 
diteljskim sastancima stječe učitelj još 
tačniji uvid u ekonomske, socijalne i 
higijenske prilike svojih učenika, uka¬ 
zuje se prilika, da se roditelji među¬ 
sobno upoznavaju, što sve zajedno do¬ 
nosi nova iskustva i vodi 'do raznih 
dobrih rezultata. 

Dakako, sve to ima uspjeha, ako se 
ne osniva na pukim formalnostima. Pre¬ 
česti roditeljski sastanci oskudijevaju 
sadržajem, uslijed čega opada kod ro¬ 
ditelja interes, stoga i polazak njihov. 
Zato je bolje da su oni rjeđi, ali sa¬ 
držajniji. 

No, ukolikogod si škola, odnosno uči¬ 
telji danas stavljaju za dužnost, da se 
izravno s roditeljima sporazumijevaju, 
utoliko su i roditelji upravo dužni da 
se tim sastancima odazivaju, u protiv¬ 
nom slučaju nemaju prava da učitelju 
predbace kakav nesporazum, jer od koga 
može on crpsti najpouzdanije podatke 
o svom učeniku, nego izravno od rodi¬ 
telja. Neupućenost u pojedinačne prili¬ 


ke može biti i nehotice uzrokom kakvoj 
nepravdi prema djetetu, stoga je duž¬ 
nost roditelja da se tom prilikom služe 
na korist djeteta, pa i svoju. 

I tamo, gdje na oko izgleda, da se 
odgajanje odvija najglade, postoje su¬ 
kobi odraslih i neodraslih. Takvog odga¬ 
janja nema, gdje bi se oni mogli sasvim 
mimoići, jer je to nemoguće, a nije ni 
potrebno, jer potpunim pomanjkanjem 
duše vnih borbi bio bi duh lišen sadrža j- 
nosti i dinamičnosti, te bi pretstavljao 
pustoš i siromaštvo, čime bi bio lišen 
jakog sredstva za jačanje i razvijanje 
intelektualnih i moralnih sposobnosti i 
aktivnosti, tek se radi o tom da ti su¬ 
kobi ne budu takve prirode, da se pod 
njihovom težinom dijete potpuno slomi, 
ni da njima slabi bilo koja kompo¬ 
nenta njegova »ja«. Zbog toga, što je 
dijete manje, okolina ima više da se 
ravna prema zakonima razvoja, a time 
će se postići da će ono približavanjem 
gornjoj granici istoga steći sposobnost 
da samostalno usvaja postojeće i da su¬ 
djeluje na stvaranju novih oblika kul¬ 
ture. 

Svakako, koliko je do odgovornosti u 
sukobima, nju ne mogu ni na kojem 
stupnju razvoja snašati više oni koji ga 
nisu prošli, od onih koji stoje iza njega, 
te su svoju odgovornost povećali još 
izborom svoga životnog ponosa kao ro¬ 
ditelji ili učitelji bilo koje kategorije. 

Naravno, sukobima nisu pogođena 
samo djeca, nego' s druge strane i ro¬ 
ditelji i učitelji, ali ako se uporedi sna- 
šanje posljedica i duševno stanje odraslih 
i neodraslih u tom sukobljavanju, činje¬ 
nica je da su djeca u svakom slučaju 
bespomoćnija od odraslih, i zato je po¬ 
trebno, da rukom o ruku :dom, škola i 
radionica štede djecu od suvišnih i pre- 
žestokih sukoba, a njihove posljedice da 
ublažavaju, kolikogod je moguće. 

Zagreb LJ. Godler 

Upraivni odbor Saveza zajednica 
doma i škole u Zagrebu stvorio je za¬ 
ključak da se nastoji što više zagre¬ 
bačke pučkoškolske djece poslati u fe¬ 


rijalne kolonije na more i u gorske 
krajeve, pa su u tom pravcu i poduzeti 
potrebni koraci kod gradskog poglavar¬ 
stva, Pođmlatka Crvenog križa itd. — 

Dapače, vode se uspješni pregovori s 
jednim hotelijerom s Plitvičkih Jezera 
koji kani sagraditi posebni paviljon za 
jednu ferijalnu koloniju. Ko se intere¬ 
sira za koloniju na Plitvičkim Jezerima 
neka se obrati na tajništvo Saveza 
ZDIŠ, Zagreb, Varšavska 16. priz. desno. 

Po svim je gotovo gradovima Evro¬ 
pe običaj, da se za djecu priređu¬ 
ju posebne pretstave, i to ne samo da je 
običaj u kazalištima, nego i u kinema¬ 
tografima. Kinematografi su i u takvim 
pretstavama našli vrelo velike zarade, 
te su se te pretstave (nazvane matine¬ 
jama, jer su uglavnom priređivane uju¬ 
tro, matin=jutro, fr.) u kinematogra¬ 
fima davale ne iz pedagoških, nego na¬ 
žalost čisto merkantilnih razloga. Tako 
djeca danas na platnu mogu gledati 
različite erotične i kriminalne filmove, 
a ne one koji bi njima bili pristupačni 
i kongenijalni. Kazališta su također uvi¬ 
djela veliki uspjeh dječjih pretstava, te 
su i ona počela u svoj repertoire uvršta¬ 
vati redovite dječje pretstave. To je 
svakako dobro, iz dva glavna razloga: 

1) Djeca se otimlju pohađanju kino-* 
matineja (koje silno negativno djeluju 
na djecu). 

2) Djeca se zainteresiraju za djela 
umjetničke vrijednosti, te se u njih, po¬ 
red ostaloga, budi ljubav prema umjet¬ 
nosti. Te se kazališne pretstave za dje¬ 
cu moraju, međutim, odabirati s mnogo 
profinjenog ukusa, a ujedno se pri sa¬ 
stavljanju repertoire-a za djecu mora¬ 
ju uzeti u obzir i svi pedagoški momen¬ 
ti. Sam izbor komada, njegova postava 
i inscenacija, sve to mora biti iznijeto 
pred mališane prvorazredno-, a to će biti 
samo onda, ako će o tim stvarima odlu¬ 
čivati ljudi, koji imaju, da se tako izra¬ 
zim, mnogo pedagoškog instikta, jer će 
samo oni biti u stanju da zadovolje dje- 

preporučuje naočale po liječničkom 
receptu. Đacima sviju škola poseban 
popust. Bogato skladište toplomjera, 
barometara i ostalih optič. potrepština. 


čje zahtjeve koji su često veći, nego što 
bi se moglo i zamisliti. Jer, ne znači 
mnogo, kad se iz naše (ili strane, sad 
je momentano to sporedno) dramske 
književnosti uzme bilo koje djelo, puno 
didaktičkih elemenata (zato, jer je za 
djecu!), pa se metne na repertoire i pri¬ 
kaže bilo kako. To je gore nego da se 
uopće nije ništa prikazalo! U našoj sta¬ 
rijoj dramskoj književnosti ima svaka¬ 
ko čitav niz dobrih djela za djecu koja 
zaslužuju da se ponovnim prikaziva¬ 
njem otmu arhivskoj prašini, ali mno¬ 
ga od njih moraju 'biti jako retuširana, 
da se donekle (bar formalno) aktueli- 
ziraju i uobliče prema duhu sadašnji¬ 
ce. Od starijih stvari treba svakako is¬ 
taknuti »čudnovate zgode šegrta Hla- 
pića« od Ivane Brlić-Mažuranić, koji je, 
usprkos nekih naivnih situacija, još uvi¬ 
jek prikladan za prikazivanje, što se 
uostalom moglo opaziti i na dosada- 
njim prikazivanjima toga komada. 

Naravno, postaviti na pozornicu je¬ 
dan komad, iziskuje mnogo materijal¬ 
nih žrtava, bez obzira, radi li se tu o 
komadu za odrasle, ili za djecu. Radi 
toga je dužnost i naših starijih (peda¬ 
goga), da svojim posjetom omoguće 
održanje stanovitog komada, jer je to 
samo na korist naših najmlađih. Naša 
je, međutim, kazališna publika u tom 
pogledu svijet za sebe. Kazalište kod 
nas, nažalost, još uvijek nije kulturna 
potreba našega čovjeka, nego više re¬ 
vija novih toaleta... Tako se samo mo¬ 
že razumjeti, da je kazalište uvijek 
puno, kad se daje nemoguća stvar »čudo 
od djeteta«, koju je napisao g. De Tis 
a uglazbio Josip Decsy. 

To »čudo od djeteta« u stvari je potpu¬ 
no neuspjela stvar, a veliki posjet može 
zahvaliti samo uskom horizontu svojih 
posjetilaca i više nego malograđanskom 
ukusu naše publike koja puni kuću za 
vrijeme tih pretstava. Sam sujet »čuda 
od djeteta« je očajno slab. Mala Lea 
Deutsch, koja je, mora se priznati, mala 
umjetnica, pjeva i rezonira u tom dje¬ 
lu o— ljubavi! Ne znamo, kakova to 
ima smisla, da djeca govore »ozbiljno« 
o ljubavi. Svakako to na Lein odgoj ne 
će nikako pozitivno djelovati. Prigovor 
da ona ionako ne razumije smisao ono¬ 
ga što govori, slab je, jer čemu djete¬ 
tu puniti glavu nerazumljivim, rečeni¬ 
cama? Ali što ćemo: Lea papagajski go¬ 
vori o ljubavi, mali Braco Reiss joj se¬ 
kundira, a Cilić se (koji je svojoj gazda¬ 
rici ukrao novce; »naravoučenije« za 
našu djecu!) ni kriv ni dužan, mora 

glupavo ceriti i upotpunjavati nemo¬ 
gućim pothvatima ovaj tercet... Taj 
je komad samo dokaz kako i dobar pi¬ 
sac i priznati umjetnik, kao što je g. 
Tito Strozzi, može napisati nevaljao ko¬ 
mad. G. se Strozzi nije smio, radi dobrog 
posjeta, tako kompromitirati i postaviti 
na scenu taj mizerni komad, kome je 
glavna svrha, računajući na pomanjka¬ 
nje bilo kakva ukusa kod stanovite pu¬ 
blike, napuniti prazne blagajne. Da je 
ukus te publike zaista očajan, najbolji 
je dokaz taj, što je i kod te pretstave 
mnogo pljeska i što se neke stvari mo¬ 
raju opetovati! I usprkos velikog odu¬ 
ševljenja naših purgarica, ova je pret- 
stava i sadržajno i glazbeno (zapravo bi 
trebalo pisati, da glazbu nije g. Decsy 
komponirao, nego sabrao potpoure iz 
različitih glazbenih djela) dokaz naše 
zaostalosti, a sve je to tako tužno i 
plačljivo, kao zvonjava pogrebnih zvo¬ 
na, i sve to baca na nas tešku i debelu’ 
sjenu. 

Istina, ima i kod nas nekoliko izvr¬ 
snih komada dječjeg karaktera, a kad 
je već govora o glazbenim djelima, tre¬ 
ba spomenuti Rudolfa Matza, poznato¬ 
ga hrvatskog glazbenika, koji u našem 
glazbenom životu vrši jednu od gole¬ 
mih zadaća, »Božičnu priču«, koja je u 
stvari prva naša dječja opera. Sadržaj 
joj je uzet iz hrvatskog seljačkog ^ži- 
vota, a nadasve je aktuelan i pretežno 
socijalan. Glazba i inscenacija također 
su u narodnom hrvatskom duhu, a sve 
to u znaku visoke umjetničke vrijed¬ 
nosti. Pa što se događa: »Božična pri¬ 
ča« daje se jednom godišnje, i to pred 
Božić, a i to uz teške napore pojedi¬ 
naca. Naša kazališna publika ne odu¬ 
ševljava se ovakvim stvarima! 

Poznato je nadalje da je »Omladin¬ 
sko kazalište« davalo nedavno Kastne- 
rova »Emila i detektive«. Neću sada. na 
ovome mjestu ulaziti u bit samoga ko¬ 
mada, jer, konačno, o tome je naša 
štampa naširoko pisala, i to uglavnom 
negativno. Ovdje treba uočiti jednu dru¬ 
gu činjenicu, koja također govori o na¬ 
šoj provincijski zaostaloj i reakcionar¬ 
noj sredini, a to je, što gotovo nijedne 
novine nisu ni spomenule igru i napore 
naših malih glumaca. One nisu smatra¬ 
le potrebnim niti da kažu koju riječ o 
tim našim mališanima (kad već nisu 
spomenule organizatore), koji su u svo¬ 
ju igru uložili velike napore i silan 
elan, a koji su, ako ništa drugo, sva¬ 
kako zaslužili da se spomenu, da se 
kaže nešto o njima i njihovim napori- 

ma. Bez obzira, što su se gotovo sve 
kritike bavile izborom, a ne izvedbom 
toga komada, to nespominjanje naših 
mladih glumaca jamačno nije bilo slu¬ 
čajno, već sigurno tendenciozno, a tu 
tendenciju mi ne možemo drukčije tu¬ 
mačiti, nego činjenicom, što među akte¬ 
rima nalazimo maloga Brunu Lukano- 
vića, pa Leonarđa Šurinu i Ajku Ker- 
hin, dakle sve našu djecu, naše »Wun- 
der-kind-e«... Možda to i jest glavni 
razlog, da su ti mali glumci ostali u 
našoj štampi (koja nije u rukama na¬ 
šega kapitala) nezapaženi... 

Druga dječja pretstava, »Pekarev 
Miško« u pravom je smislu dječja pret¬ 
stava. Djeca su to djelo napisala, dje¬ 
ca su ga izvela, djeca su ga gledala... 
Dakle, djeca djeci... To je zapravo 
neke vrsti dječja opereta. Libreto je 
napisao Robert Neugebauer, glazba je 
od Milana Asića, inscenacija od Waltera 
Neugebauera, a zborove je uvježbao uči¬ 
telj g. Julije Riči. I tu su naša djeca 
imala malo više »sreće«, jer je naša 
javnost barem nešto mogla saznati iz 
novina o toj pretstavi. Naravno libretto 
nije nikakvo umjetnički dotjerano dje- 

lo, iako je sadržajno kudikamo dotje- 
raniji od mnogih operetnih sadržaja. 
Glazba je također, uzme li se u obzir 
autorova mladost, dobra, kao i inscena¬ 
cija, koja je otkrila talentiranog Wal- 
tera Neugebauera. 

I ovom je prilikom Omladinsko ka¬ 
zalište Saveza zajednica doma i škole 
za grad Zagreb pokazalo i dokazalo svoj 
raison d’ etre. Ono je u nas ispunilo ve¬ 
liku prazninu. Takav rad zaslužuje naj¬ 
veće priznanje, a organizatori toga rada 
mogu biti i te kako zadovoljni dosada- 
njim pozitivnim rezultatima koji im 
ujedno mogu biti moralna pobuda za 
dalnji rad, koji je sve prije nego zahva¬ 
lan u ovoj našoj mrtvački tužnoj i za¬ 
ostaloj sredini, koja radije ide u cirkuse 
nego na dobre kazališne pretstave. Osim 
toga dobro je, što su se djeca zaintere¬ 
sirala za takav rad, te što se daje uje¬ 
dno prilike i njima samima da glume. 


Ta , djeca i te kako vole glumiti, što je 
već konstatirao i onaj američki peda¬ 
gog, koji je rekao, da djeca imaju, po¬ 
red ostaloga, i nagon za umjetničkim 
stvaranjem. Naše Omladinsko kazalište 
treba da nastavi svoj započeti rad, a 
poželjno bi bilo da u zajednici s Ma¬ 
ticom hrvatskih kazališnih dobrovoljaca 
napravi jednu naširoko zasnovanu orga¬ 
nizaciju, koja bi se bavila i izdavanjem 
dječjih i omladinskih dramskih djela, te 
koja bi stručnim savjetima pomagala i 
osnivala^ slične organizacije u svim ve¬ 
ćim našim mjestima. Takovim bi se 
onda radom djeca sasvim odvratila od 
pohađanja bezvrijednih kino-matineja 
u gradovima, a privukla bi se vrijednim 
pretstavama, koje bi bile jedino za njih, 
a time bi bili ujedno zadovoljeni i pe¬ 
dagoški principi. 

Zagreb V. p er oš 


ČUVAJMO DJECU 

KOD NAS POGIBA MNOGO DJECE ZBOG NEMARNOSTI I NESAVJESNOSTI 


Naša dnevna štampa vrlo često đo- 
naša nesretne slučajeve i pogibije djece, 
one najmanje pa sve redom do 10—12 
i više godina. Sad se gdje utopilo dije¬ 
te, odnijela ga bujica, izgorjelo, palo u 
kipuću vodu, pregazio ga auto, kola, 
vlak, bicikl, palo s krova, prozora ili bal¬ 
kona, ugrizla ga pseto, nabo vo, udario 
konj, pojeli štakori, ugušila mačka, palo 
na noz, itd. itđ. Koliko je ovakvih ne¬ 
sreća, a novine ih i ne zabilježe! 

U Zagrebu se valjda najviše događa 
dječjih nesreća. Ovdje djeca gube glave 
kao muhe, a roditelji i svi drugi odgo¬ 
vorni faktori prelaze preko toga kao da 
to mora biti, kao da su veseli, da nije 
i gore. Tek novine rado zabilježe svaku 
nesreću, jer to publika traži, ali rijetko 
se kada dublje pozabave zaštitom djece; 
kod nas kao da nema ljudi ni žena koji 
bi se latili^ ovog problema i koji bi uzeli 
djecu u zaštitu s punoi ljubavi, srca i ra¬ 
zumijevanja kako to naš podmladak i 
naša budućnost zaslužuje. 

Prije nekih 8—10 godina, dok je po¬ 
tok Međvešćak bio otvoren gotovo do 
kraja ulice Medvešćaka, pao je jedan 
dječak u nabujali potok; bujica ga je 
nosila duž cijele ulice kud je tekao po¬ 
tok, a niko se nije našao da spasi dje¬ 
čaka, već su toliki usred dana mirno 


promatrali kako to samo umiju slobod¬ 
ni i plemeniti građani kr. i slob. gl. gra¬ 
da Zagreba. Dječaka je bujica živa do¬ 
nijela do ždrijela nadsvođena kanala za¬ 
pravo korita Medvešćakova i njegovu 
izmrcvarenu Iješinu predala valovima 
Save pronijevši je ispod svega grada. 
I niko nije kod ovog tragičnog slučaja 
upro prstom u jednog od glavnih kri¬ 
vaca, a to je grad Zagreb i svi oni koji 
upravljaju s njim. Da je na onom ždri¬ 
jelu na ulazu u kanal bila željezna re¬ 
šetka, dječak bi se bio spasio bez ičije 
pomoći, jer je bio već odrasliji. 

Trebali su onda roditelji i sva jav¬ 
nost pitati gradonačelnika g. đra S 
gradsko zastupstvo, građevni otsjek itd.:’ 
sto se redovno mora nesreća prije do¬ 
goditi, a onda se tek možda ukloni 
propust!? Koliko bi se sirotinjske djece 
moralo utopiti, dok bi se gospoda sjeti¬ 
la da stave rešetku na kanal, što> bi sta¬ 
jalo par stotina dinara!? — Svaki maj¬ 
stor i inžinir morao bi već sam doći na 
to da kanal osigura rešetkom da se ne 
zatrpa. 

Poslije toga su bila dva slučaja, da 
su dva dječaka pala s krova četvero- 
katnice. Jedna od tih (od g. ing. V.) 
imala je ravan krov, neograđen, a na 
krov su mogla djeca bez zapreke dola- 

siti i pazikućin je dječak našao smrt na 
tvrdom betonu pavši s krova. Naša je 
štampa napadno malo pisala i 0 ‘ ovom 
strahovitom slučaju, jer bi bilo ugled¬ 
nom kuće vlasniku neugodno, a dijete je 
bilo tek jednog pazikuće, koji se vjero¬ 
jatno dao lako utješiti, kad nije ni on 
od toga pravio pitanje. Kako mogu biti 
u ovom gradu ravni krovovi bez ograde, 
a još k tome i djeci pristupačni? 

Ne ćemo više nabrajati strahovite 
tragedije naših mališana već ćemo spo¬ 
menuti smrt malog Ivice Rebeka koji je 
26 III o. g. jadno zaglavio na očigled 
znatiželjne publike nabovši se na bod¬ 
ljikavu žicu na. Svačićevom trgu. Novine 
su se malo očešale o liječnika koji nije 
htio doći u pomoć dječaku kao i o pu¬ 
bliku od koje niko da bi dječaku sve¬ 
zao nogu iznad rane da se krv ustavi. 
Ovako nečovječno i blesavo držanje ove 
gradske publike ne možemo ni zamisliti 
kod seljačkog naroda. 

Ne ćemo duljiti o tom, već ćemo sa¬ 
mo istaći, što niko nije spomenuo, što 
u centrumu grada treba uopće bodlji¬ 
kava žica? Ko je postavio i dao posta¬ 


viti bodljikavu žicu na trg gdje se djeca 
igraju, taj je sukrivac smrti devetgodi- 
šnjeg dječaka Ivice Rebeka. 

Ne može se vjerovati koliko je u 
ovom gradu nepromišljenosti, nesavje¬ 
snosti, bezdušnosti i nesposobnosti! Nije 
bodljikava žica samo na Svačićevom tr¬ 
gu, već je s njom osiguran sav Zagreb, 
a osobito tamo gdje se djeca igraju. Etno 
je pun T'uškanac bodljikave žice. Ugro¬ 
ženi su od nje ne samo djeca nego i od¬ 
rasli. Mi bi htjeli znati što ta žica za¬ 
štićuje u onoj šumi, a da ne bi za to 
isto mogla služiti i ( obična žica! Ovaj 
inače lijepi grad mnogo gubi i upravo 
je nakažen s ovom žicom, koju bi tre¬ 
balo otstraniti s teritorij a grada i za¬ 
braniti išta s njom ograđivati. Kad ni¬ 
smo ni s kim u ratnom stanju, ne tre¬ 
bamo biti ni s djecom. Pozivamo rodi¬ 
telje i humanitarna društva da podu¬ 
zmu sve da se bodljikava žica ukloni. 
Možda ipak mjerodavni budu uviđavni 
pa poslušaju, makar je ta žica usmrtila 
tek! jedno radničko dijete. 

Roditelj 


DJEČJE PREPRIČAVAH JE 


Svakako da imadu prednost slobodne 
dječje radnjice-zadaćice, jer se u njima 
jače zrcali snaga duševnog života, ali 
i prepričavan je, i ako je na drugom 
mjestu po vrijednosti u jezičnom obra¬ 
zovanju, katkada je vrlo interesantno i 
dobar kapital za nastavnika. Po prepri¬ 
čavan ju jedne jednostavne pričice lako 
će nastavnik prosuditi kakvo dijete ima- 
de pred sobom, da li dijete koje pri¬ 
čicu idealizira ili realizira; da li di¬ 
jete koje svaku neistinu izbjegava, ili 
dijete koje stvari i činjenice uveliča,- 
va, pretjeruje, izmišljava, opširno razla¬ 
že. Baš kod ovih drugih mora nastavnik 
biti vrlo oprezan, da ovu njihovu jaču 
sposobnost — razvijenost mašte — re¬ 
gulira, upravlja u smjeru dobra, da ta¬ 
kvo dijete katkada približi realnosti, da 
se uravnoteži, da poslije u životu ne 
zlorabi tu svoju sposobnost na štetu 
drugih i propast svoju. 

Zato nastavnik mora biti dobar 
skretničar da pozitivne dječje spo¬ 
sobnosti — svijetle varijante uvijek po¬ 
tencira i skreće na dobro, a tamne 
retušira. Tako će spriječiti razne ne¬ 
potrebne sukobe u dječjoj duši i 


ujedno dijeto privikavati da bude samo 
sebi skretničar sada 1 u budućnosti; i 
u životu, kao čovjek, da će bditi nad 
sobom, gospodariti nad sobom jakom 
voljom i razumom. 

Za ilustraciju navađam slijedeći pri¬ 
mjer. Pričicu — Dva pijetla — koja 
glasi: »Jednom se potukla dva pijetla. 
Pobijeđeni se sakrio pod žitnicu, a po¬ 
bjeditelj uzletio na krov i zapjevao: 
kukuriku! Uto doleti jastreb, zgrabi vi- 
kača i ponese ga sebi za večeru« — 
prepričala je pismeno djevojčica u IV 
razredu osnovne škole ovako: »Bila dva 
pijetla. Ti pijetli se potuku zbog jedne 
mlade koke. I tako su se tukli, da ih 
niko nije mogao izmiriti. Jedan je bio 
pobjeditelj, a drugi pobijeđen. Pobijeđe¬ 
ni se od stida pred kokarna sakrio pod 
žitnicu, a onaj, koji je bio pobjeditelj, 
odletio na krov i zakukurijekao. Uto do¬ 
leti jastreb, zgrabi ga i ponese sebi za 
večeru«. š. 


Svaki će roditelj držati »Dom i ško¬ 
lu«, ako mu to savjetuje učitelj nje¬ 
gova djeteta. 


9 


V Dom i škola 113 



0 Đ G 0 J N 0-P R 0 S V J E T N I RAD 

DJECA — LJUDEVITU GAJU priznati, da je to učinila naročito sve- 

Osnovna muška i ženska škola Ljuđ. čano, s poletom i efektno. 

Gaja u Zagrebu, kod Sv. Duha priredi- Nakon predavanja, što ga je održao 



la je 22 marta o. g. vrlo uspjelu proslavu jedan od nastavnika škole, izveden je 

100-godišnjice Ilirskog Pokreta. bogat program od 13 točaka, sastavljen 

škola, koja se ponosi imenom na- s osobitom pomnjom i s mnogo ukusa, 

rodnog buditelja Ljud. Gaja, bila je sva- I učiteljski zbor i djeca vježbali su pro- 



kako zvana da pridonese svoj : udio gram istrajno, marljivo i predano i 
općem narodnom slavlju, koje je o 100- uvježbali ga tako, da je priredba bila 
godišnjici Ilirskog Pokreta našlo odjeka na visini. To je bilo uisitinu uznosito 
u svim hrvatskim krajevima. Treba slavlje Iliraca i osjećajan čin pijeteta 


KO PRIMA I ZADRŽAVA »DOM I ŠKOLU«, DUŽAN JE I PLATITI, JER GA 

SMATRAMO PRETLATNIKOM. 

prema sjeni njinog vođe Ljud. Gaja, a 
ujedno i krasna manifestacija rada i 
pregalaštva nast. zbora i školske djece. 

Sve je bilo u stilu, skladno, zaokru¬ 
ženo, te u duhu Gajevu. I deklamacije 
i pjevanje i ritmičke vježbe i igrokaz 
— za ovu priliku sastavljen — sve su 
mali izvađači odigrali i prikazali rijet¬ 
kom spretnošeu i samosviješeu. Lijep 
dojam cijete priredbe bio je još poten¬ 
ciran time, što su djeca većinom nastu¬ 
pala u narodnoj nošnji. 

Treba naročito potcrtati još jedan 
simpatičan momenat: Većini točaka pri¬ 
redbe autori su sami nastavnici (ce) te 
škole, a štaviše točku »Razgovor o Ilir. 
Pokretu« složile su djevojčice IVa ra¬ 
zreda prema svojem povijesnom znanju, 

Prostrana je dvorana bila ovog puta 
premalena da primi svu publiku koja je 
nagrnula, željna vidjeti svoje mališane 
na pozornici. A ono, što je ispunilo dvo¬ 
ranu — to je bila doista zahvalna pu¬ 
blika: djeca su bivala a'klamirana odu¬ 
ševljeno i bučno. 

Priredbu je posjetio grad. šk. nadzor¬ 
nik g. J. Butorac kao i velik broj zagre¬ 
bačkog učiteljstva te mnoštvo prijatelja 
škole. 

škola kod Sv. Duha ističe se svake 
godine neobično uspjelim dječjim nastu¬ 
pima, a ovim izvanrednim opet se 
lijepo afirmirala. Od srca čestitamo 
upravitelju škole g. Pavičiću, nast. zbo¬ 
ru i njihovim vrijednim đacima! 

Gledalac 

TREĆI RODITELJSKI SASTANAK 
OSN. ŠKOLE U BOGOVIĆEVOJ ULICI 

Zajednica doma i osn. škole Kralja 
Petra Velikog Oslobodioca u Zagrebu 
održala je u utorak 10. III. svoj ovo¬ 
godišnji III roditeljski sastanak u škol¬ 
skoj dvorani, koji je bio dobro posje¬ 
ćen, a na kome su održana dva preda¬ 
vanja za roditelje i dječju rodbinu. 

Sastanak je otvorio potpretsjednik 
Zajednice ing. gosp. Dušan Zlokas 
kratkim govorom, a zatim je prvi pre¬ 
davao član uprave ove Zajednice biskup 
g. Marko Kalođera »Prekogrobni 
život i spiritizam«, pa je u vrlo zanimi- 
vom izlaganju iznio vjerovanje svega 
čovječanstva i u svim religijama u život 
i preko groba, bez koga ne bi imao 
smisla ni život na zemlji, osobito u 
pravcu božje pravde i ljudske sreće, 
koja na zemlji niti može da bude jedna¬ 
ka niti se dade uopće postići u cijelosti, 
pa zato nemaju pravo oni koji preko¬ 


grobni život ljudske duše ne priznaju i 
smatraju tvrdnju o njemu smjelom i 
fantastičnom. Predavanje je na pri¬ 
sutne učinilo duboki utisak. 

Učitelj g. Branko Skendžić pri¬ 
kazao je iscrpno i na osnovu proučava¬ 
nja statistikom pogubno utjecanje loše 
privatne lektire i senzacionalnih filmo¬ 
va na pravilan razvitak dječje duše te 
na moralno etičko uzgajanje djece, pa 
bi se u školama moralo paziti naročito 
na to, u posebnoj i stalnoj suradnji 
dječjih roditelja, da se i privatno dje¬ 
čje čitanje i filmovi za djecu izabiru 
drugačije, sistematski i prema zahtjevu 
dječje psihe i dječjega razvitka. Oba su 
predavanja popraćena općim odobrava¬ 
njem roditelja, a u stvari regulisanja 
privatne lektire i prikazivanja filmova 
za djecu održaće se još konferencija 
s djecom i roditeljima, pa će se prema 
tome i postupati. Pretsjedatelj je zatim 
zaključio ovaj uspjeli sastanak roditelja, 
s raspravom o redovnom radu Zajednice 
i novim predavanjima u pitanju dječje¬ 
ga uzgajanja obzirom na saradnju doma 
i škole. 

RODITELJSKI SASTANAK I PRIRED¬ 
BA CRVENOG KRSTA DRŽAVNE ŽEN¬ 
SKE NARODNE ŠKOLE DAVORINA 

TRSTENJAKA ZAGREB-HORVATI. 

Zajednica doma i škole u dogovoru 
s ravnateljstvom Državne ženske na¬ 
rodne škole Davorina Trstenjaka u Za- 
grebu-Horvati spojila je svoj roditeljski 
sastanak sa školskom svečanosti Pod- 
mlatka Društva Crvenog Krsta. Ta je 
priredba održana u nedjelju dne 5 apri¬ 
la ove godine u 3 sata poslije podne. 

Proslavi je prisustvovalo vrlo mno¬ 
go roditelja i ostalog gradjanstva. Sve 
točke programa izvedene su vrlo lijepo, 
pa su prisutni bili osobito zadovoljni i 
razdragani. 

Priredba je održana u školskoj zgra¬ 
di sa slijedećim programom: 


OD PETE DO KIČME razliježe se kod 
hodanja potres, od čega nastaje umor, 
bolovi u križima i glavobolja. Ove ne¬ 
prilike ćete spriječiti, ako Vam posto¬ 
lar pričvrsti na sve Vaše cipele Palma 
gumene potpetice i Palma Okma gu¬ 
mene potplate, jer njihova elastičnost 
poništuje djelovanje pritiska i potresa 
kod hoda. Pazite dakle već kod kupo¬ 
vanja novih cipela nato, da su na njima 
pričvršćene Palma gumene potpetice i 
Palma Okma gumeni potplati. 

1) Himna, otpjevale su djevojčice IVa 
razreda. 

2) O značaju Podmlatka Crvenog 
Krsta i o radu kod nas i u drugim dr¬ 
žavama. (Lijepo uspjelo predavanje 
gđe. J. Georgijević, učiteljice). 

3) »Pod barjak Crvenog Krsta«, od 
G. Cvitana — deklamovala šoštarko 
Vera, uč. Illb raz. 

4) »Zdravljice drago«, pjevale su uče¬ 
nice IVa i b razreda. 

5) »Sjednica«, igrokaz od J. Udickog, 
izvele su učenice Ilb razreda: Pepica 
Martinić, Biserka šolić, Nevenka Radić, 
Micika šrbec, Josipa Poturica, Ljubica 
Mrvić i Ružica Jagić. 

6) »Ja sam lutka mala«, dražesne ot¬ 
pjevale učenice la razreda. 

7) »Loš pogađač«, dijalog, izveli Za- 
vrški Vlado i Oklješan Zlata, uč. Ib r. 

8) »Danas jeste subota«, pjevale su 
učenice Ia razreda. 

9) »Mali šofer«, od G. Cvitana, de¬ 
klamirao uč. Ilat raz. Feldbauer Josip. 

10) »Mali drotar«, pjevale su učenice 
Jla raz. Horvat Božica i Kržan Zdenka. 

11) »Anđeli«, igrokaz od J. Udickog, 
izvele su učenice lila, IVa i IVb raz¬ 
reda: Markulini Natalija, Galina Irma, 
Novak Blanka, Gradišer Marija, Strrnec 
Elvira, Marjanović Francika, Cerenšek 
Dragica i Polović Katica. 

12) »Pjesma Podmlatka Crvenog Kr¬ 
sta cijeloga svijeta«, pjevale su učenice 
IVa i b razreda. 

S velikim su interesom pratili prisut¬ 
ni cijeli program, a isto je tako saslu¬ 
šano i predavanje o Crvenom Krstu, u 
kojem su izneseni visoki ciljevi toga 
društva, kao i rad kod nas i u drugim 
zemljama. Predavačica je pozvala rodi¬ 
telje, da pomognu rad našeg Podmaltka 
Crvenog Krsta s mnogo ljubavi, ne kra¬ 


teći djeci da se upisuju u to plemenito 
društvo koje razvija kod djece osjećaj 
čovječnosti i ljubavi prema bližnjemu 
svomu, a naročito prema onima koji 
stradaju. 

Ovaj roditeljski sastanak i proslava 
Crvenog Krsta spojeni su na prijedlog 
gđe. ravnateljice Vinski, na što je od¬ 
bor Zajednice jednoglasno pristao. Bilo 
je to vrlo potrebno i korisno izvedeno, 
jer su se roditelji pobliže upoznali s ra¬ 
dom Podmlatka. Potrebno je to naro¬ 
čito sada, kada na jednoj strani ze¬ 
maljske kugle bjesni užasan i nemilo¬ 
srdan rat, dok su na drugoj strani ta¬ 
kođer zaoštreni međunarodni odnosi. 

Ovoj priredbi prisustvovali su mnogi 
odbornici Zajednice i pretsjeđnik g. Ju¬ 
lije Vrbanc, koji je na svršetku prosla¬ 
ve održao govor i u ime roditelja sr¬ 
dačno zahvalio gospođi ravnateljici i 
svima gospođama nastavnicama na tru¬ 
du uloženom oko ove uspjele priredbe. 

Zora Lovrak 


NARODNE POSLOVICE. 

Ako hoćeš da si dobar, ne čini dru¬ 
gom što tebi nije drago. 

Ako laže koza, ne laže rog. 

Ako neće zlo od tebe, bježi ti od 
njega. 

Ako ne čuvaš ono što imaš, ne ćeš 
imati onoga što — nemaš. 

Ako ne možeš biti glavan i bogat, 
možeš pošten i dobar. 

Ako ne možemo kako hoćemo, a mi 
ćemo kako možemo. 

Ako nije čeljad bijesna, nije kuća ti¬ 
jesna. 4 

Ako ti kažem grijeh, neću ti kazati 
grešnika. 

Ako vuk i promijeni dlaku, ćudi neće 
nikada. 


NAŠI POKOJNICI 


TOMA ŠTROMAR, PROFESOR. Dne 

27 IV o. g. preminuo je Toma štromar, 
profesor drž. učiteljske škole u Zagrebu, 
u svojoj 41 godini poslije kratke a teške 
bolesti. Pokojnik je bio tih i skroman 
prosvjetni radnik i pravi odgojitelj 
omladine, jer je bio od onih nastavni¬ 
ka, koji ne uče samo mladež nego je i 


odgajaju prednjačeći dobrim savjetom. 
Ostavlja iza sebe ožalošćenu mnogobroj¬ 
nu obitelj, ženu s jedanaestero neop- 
skrbljene malodobne djece. Mrtvo ti¬ 
jelo pokojnikovo sahranjeno je 29 trav¬ 
nja u 3 i po sata po podne iz mrtvač¬ 
nice na Mirogoju. Slava čestitome To- 
mi štromar u. 


»Dom i škola« s prilogom »Dječje kolo« izlazi svakog mjeseca osim srpnja i kolovoza. 
Vlasnik, izdavač i odgovorni urednik: Josip Butorac, gradski školski nadzornik, Zagreb, 
Varšavska 16. — Telefon 74-03. — Godišnja pretplata 25 dinara, pojedini broj 3 dinara. 
Novac se šalje na zagrebačku Filijalu Poštanske štedionice na br. ček. računa 37.365. — 
Plativo i tuživo u Zagrebu. — Tisak Stečajnine Jugoslovenska štampa d. d., Zagreb, 
Masarykova 28. — Za tiskaru odgovara: Rudolf Polanović, Ilica 131. 

KNJIŽEVNOST I UMJETNOST 


Antica Juras-Ljubić: ZGODE 
I t NEZGODE CIPLIĆA NJUŠKALIĆA. 
čudnovati doživljaji jedne ribice u Ja¬ 
dranskom Moru. 

Tisak Zaklade tiskare Narodnih no¬ 
vina Zagreb 1935. Cijena Din 12,50 bro- 
širano, lijepo vezano Din 20. Naša dječja 
literatura vrlo je oskudna domaćim ori¬ 
ginalnim djelima koja bi u djece razvi¬ 
jala smisao za prirodne nauke. Imamo 
doduše više prijevoda svjetskih pripo¬ 
vjedača kao n. pr. Priče doktora Sovu- 
ljana od B. H. Biirgela, Pčelica Maja od 
V. Bouselsa i druge. Knjiga gospođe Ju- 
ras posvećena djeci i napisana za djecu 
vrlo nam dobro dolazi. Autorica želi 
kako sama kaže, da djeca čitajući priču 
o morskim životinjama nauče i nešto 
istine iz zanimljivog morskog svijeta. 
Zato je i dodala na kraju knjige kratki 
tumač u kojem iznosi sasvim jednostav¬ 
no najhitnije oznake životinja koje se u 
knjizi spominju. Kako joj je kao profe¬ 
sorici struka prirodopis, to predmet, ko¬ 
ji je obradila zanimivo i lako u formi 
priče, odgovara ipak naučnim rezultati¬ 
ma i istini. 

Nac anja odaje nam, da au¬ 

torica vriu aoo.o poznaje dječju psihu i 
da se mnogo bavi s djecom. Vrlo je 
spretno i nenametljivo upotrijebila na 
više mjesta moralnu primjenu ističući 
ovdje ili ondje što je plemenito i karak¬ 
terno, a prekoravajući drugdje surovost, 
podmuklost i ostale mane. 

Priče su pisane vrlo živo, pojedini 
prizori tako su vjerno i plastično izra¬ 
ženi, da je autorica uspjela probuditi u 
mladim čitateljima pravu radoznalost i 
držati ih u živoj napetosti. 

Mladi i lukavi Ciplić, ribica koja ži¬ 
vi na ušću potočića, upoznaje nas naj¬ 
prije sa svojom rodnom uvalicom Luči¬ 
com i sa svojim susjedima iz uvalice. 
Pun znatiželie za stranim svijetom, 
ostavlja Ciplić rodni dom i polazi na ši¬ 
roku i otvorenu pučinu, u velike i tam¬ 
ne dubine mora. Putujući tako s Cipli¬ 
ćem proživljavamo tjeskobne časove su¬ 
srećući strašne grabežljivce: podmuklu 
hobotnicu, morskog psa, grdobinu, pro¬ 
ždrljivu morsku zvijezdu itd. 

U vedrom i veselom raspoloženju pri¬ 
sustvujemo lijetu morskih lastavica, 
natjecanjima čudnih ribica, konjica, ko¬ 
lu morskih krasnica. Upoznajemo ple¬ 
menitu perisku i njezina vratara, stjego- 
nošu, trlju, drhtulju, morsku naranču u 
zajednici s rakom samcem, jedrilicu itd. 


Knjiga je opremljena izvrsnim crte¬ 
žima Ivke V i di ć-L j u bi ć, koji vrlo 
dobro ilustriraju pojedine odlomke i 
upotpunjuju još više žive i plastične 
opise. 

Ove će priče sigurno donijeti radosti 
i zadovoljstva našoj djeci, pa svraćamo 
na njih pažnju nastavnika kao i rodite¬ 
lja. Ova bi knjižica mogla vrlo dobro 
poslužiti kao nagradna knjiga za djecu. 

Ljuba Arnold-Telišman 

VERA STEIN-EHRLICH: DANAŠNJE 
DIJETE. Problemi savremenog odgoja. 
Zagreb, 1936. — Dobiva se u svakoj bo¬ 
ljoj knjižari, a izdanje je nakladnog 
zavoda »Atlas«, Zagreb. Cijena? — Pri¬ 
kaz o ovoj zanimivo j knjizi donijećemo 
Kasnije. 


PRETPLATNICI — DUŽNICI, ŠTO 
VI MISLITE?!? 


NOVI RADENCI 

Radensko kupalište — Slatina Ra- 
denci kod Maribora — trebalo bi se ove 
godine prozvati Novi Radenci. Toliko 
se toga promijenilo. Niti stari gosti ne¬ 
će ga prepoznati. Dozidana je nova, 
moderna kupališna zgrada sa cca 100 
soba, 25 kabina itd., uz već 7 drugih 
zgrada za stanovanje. Provedena je 
nova kanalizacija i regulacija obližnjih 
potoka. Nova soba za muziciranje, po¬ 
sebna za kartanje, posebna čitaonica 
itd. Neke su gospodarske zgrade sruše¬ 
ne. Od 15 maja ima direktan vagon iz 
Zagrebu u Radence. Polazak iz Zagre¬ 
ba u 8.05 u jutro te dolazi direktno u 
Radence bez ikakvog prelaza u 4 sata 
po podne. 

Maj, juni, 20 dana 1.400.— Din. Sve 
uračunato (stan, hrana, kupke, 2 li¬ 
ječnička pregleda, sve takse, posluga, 
Rentgen, analiza mokraće). Sve infor¬ 
macije, prospekte itd. daje: Uprava 
Radenskog kupališta, Slatina Radenci 
kod Maribora. 

